Τζένιφερ Λόπεζ - Τα μυστικά αντιγήρανσης της σταρ | Vita.gr\nΣτα ύψη και σήμερα τα κρούσματα – Σχεδόν 100 διασωληνωμένοι\nΜπορεί η στέρηση ύπνου να οδηγήσει σε αύξηση του σωματικού βάρους;\nΟμορφιά 20 Αυγούστου 2021 | 18:00 | Vita Team\nΤζένιφερ Λόπεζ – Τα μυστικά αντιγήρανσης της σταρ\nΔεν είναι τυχαίο ότι ο Τύπος τής έχει χαρίσει το παρατσούκλι JGlow\nΧορεύτρια, χορογράφος, τραγουδίστρια, ηθοποιός, brand ambassador σε μεγάλες εταιρείες καλλυντικών, YouTuber και μητέρα διδύμων. Η Τζένιφερ Λόπεζ, το κορίτσι με την εξωτική ομορφιά από το Bronx, κατάφερε να αποκτήσει παγκόσμια φήμη όχι μόνο χάρη σε όλες τις παραπάνω ιδιότητές της αλλά και χάρη στις διάσημες καμπύλες και στο δέρμα της που απ’ ό,τι φαίνεται αψηφά τους νόμους της γήρανσης. Εξ ου και το παρατσούκλι που της έχει χαρίσει ο Τύπος: JGlow.\nΠώς τα καταφέρνει άραγε; Ευτυχώς η σταρ με καταγωγή από το Πουέρτο Ρίκο, που τον περασμένο Ιούλιο έκλεισε μισό αιώνα ζωής, δεν είναι καθόλου μυστικοπαθής και αποκαλύπτει τα σημαντικότερα tips ομορφιάς που ακολουθεί ευλαβικά όταν κλείνουν οι πύλες της έπαυλής της και σβήνουν οι κάμερες.\nΠαραδίνεται πολλές ώρες στην αγκαλιά του Μορφέα\nΟπως κάθε παραμύθι, έτσι και η Ωραία Κοιμωμένη έχει ένα ηθικό δίδαγμα. Ο ύπνος ομορφαίνει. Και απ’ ό,τι φαίνεται η τετραπέρατη Λατίνα το γνωρίζει πολύ καλά αυτό. Εν μέσω κινηματογραφικών γυρισμάτων, ηχογραφήσεων, video clip, δημιουργία βίντεο στο κανάλι της στο YouTube, παράλληλα είναι και σύντροφος του Alex Rodriguez και μητέρα δύο παιδιών, του Max και της Emme. Ομως παρά το φορτωμένο πρόγραμμά της φροντίζει να κοιμάται παραπάνω απ’ ό,τι ο μέσος Αμερικανός. «Ο Νο 1 κανόνας μου είναι ο επαρκής ύπνος. Ο,τι και να πω είναι λίγο για να τονίσω τη σημασία του. Ιδανικά θέλω να κοιμάμαι 9 με 10 ώρες, και σίγουρα όχι λιγότερες από 8».\nΕνυδατώνεται και τρώει σωστά\nΗ Lopez πιστεύει ακράδαντα ότι η ομορφιά ξεκινάει από μέσα μας. Ακούγεται κοινότοπο αλλά… «είναι αλήθεια! Το άφθονο νερό και πολλά φρέσκα φρούτα και λαχανικά, που τα παίρνω μαζί μου ως σνακ, παίζουν πολύ σημαντικό ρόλο στην καλή ποιότητα του δέρματος» επισημαίνει.\nΔεν πίνει, ούτε καπνίζει\nΜπορεί να τη δούμε σε κλαμπ, όμως δεν θα τη δούμε ποτέ να καταναλώνει αλκοόλ, ούτε να κρατάει τσιγάρο. Το επιβεβαιώνει και ο αρραβωνιαστικός της, Alex Rodriguez, πρώην σούπερ σταρ του baseball και εξίσου λάτρης της υγιεινής ζωής.\nΑποφεύγει την καφεΐνη\nΠαρότι που πίνει το πρωί καφέ, προτιμά τον ντεκαφεϊνέ. «Εχω χρόνια να πιω κανονικό καφέ» είχε δηλώσει το 2016.\nΕχει απίθανα γονίδια\nΘέλει πολλή δουλειά για να αποκτήσεις το σώμα και την επιδερμίδα της JLo, όμως δεν είναι μόνο αυτοί οι λόγοι που διατηρείται σε άψογη κατάσταση. Είναι και τα γονίδιά της, όπως παραδέχεται και η ίδια. «Η μητέρα μου και η γιαγιά μου έχουν εξαιρετική επιδερμίδα και απ’ ό,τι φαίνεται είμαι κι εγώ ευλογημένη με την ίδια».\nΚάνει διαλογισμό και χρησιμοποιεί μάντρας\nΗ Lopez πιστεύει ακράδαντα ότι υπάρχει άρρηκτη σύνδεση του μυαλού με το σώμα όσον αφορά την ομορφιά. «Η ομορφιά πηγάζει εκ των έσω, γι’ αυτό πρέπει να φροντίζετε το μυαλό, την ψυχή, το σώμα και το πνεύμα σας. Είμαι οπαδός του διαλογισμού και επίσης πιστεύω πως όταν είσαι χαρούμενος και νιώθεις ευγνωμοσύνη και αγάπη για τους γύρω σου ακτινοβολείς ομορφιά». Επίσης πριν από δυο χρόνια αποκάλυψε ότι είναι φαν των καθημερινών μάντρας. Ενα από τα οποία επαναλαμβάνει καθημερινά είναι το εξής: «Είμαι νέα και δεν έχω ηλικία. Αυτό λέω αρκετές φορές τη μέρα στον εαυτό μου. Ακούγεται γελοίο ή κλισέ αλλά “δουλεύει”. Το γήρας είναι μέσα στο μυαλό σου. Δείτε πόσο νέα είναι η Jane Fonda για παράδειγμα».\nΚαθαρίζει το πρόσωπό της μετά την κάθε προπόνηση\nΗ JLO γυμνάζεται. Πολύ. Και μετά από κάθε σέσιον σαπουνίζει το πρόσωπό της. «Ετσι διατηρώ τους πόρους μου καθαρούς και το δέρμα μου παραμένει υγιές».\nΚάνει καλό ντεμακιγιάζ και καθαρισμό προτού κοιμηθεί\nΑσχετα με το πόσο κουρασμένη νιώθει, δεν παραμελεί ποτέ αυτό το beauty step. «Στη συνέχεια εφαρμόζω μία κρέμα νύχτας για να διατηρώ το δέρμα μου ενυδατωμένο».\nΛαμβάνει τα απαραίτητα μέτρα προστασίας ενάντια στον ήλιο.\n«Δεν εκτίθεμαι πολύ στον ήλιο και βάζω αντηλιακό κάθε μέρα».\nΑγαπά το γλυκολικό οξύ για λάμψη\nΕνα από τα καλλυντικά συστατικά που προτιμά είναι το συγκεκριμένο «για καθαρό δέρμα που ακτινοβολεί». Αλλες ουσίες που επιλέγει για την περιποίησή της είναι η βιταμίνη C και η ρετινόλη, το θαυματουργό συστατικό που αναπλάθει τα κύτταρα.\nΕπενδύει σε καλλυντικά, ακριβά και φθηνά\nΠερνάει ώρες ατελείωτες στην καρέκλα του μακιγιάζ, γι’ αυτό φροντίζει να αφήνει το δέρμα της να αναπνέει με κάθε ευκαιρία. «Επειδή φοράω βαρύ μακιγιάζ λόγω της δουλειάς μου, όποτε είμαι σπίτι και δεν δουλεύω χρησιμοποιώ λίγο ως καθόλου μέικ απ».\nΠίνα Μπάους: Ποια ήταν η γυναίκα που μεταμόρφωσε την τέχνη του Χορού\nCelebrities Corner | 30 Ιούν 2022\n«Κύριε Χρήστο, είμαι στην εκπομπή» – Το απρόσμενο τηλεφώνημα που δέχτηκε η Ελένη Μενεγάκη on air Ο μάστορας την πήρε για τις γυψοσανίδες και εκείνη...... Vita.gr Team\nΜέλισσες: Ο ντράμερ έκανε πρόταση γάμου επί σκηνής Η αντίδραση του Χρήστου Μάστορα - Τα πειράγματα και... Vita.gr Team\nCelebrities Corner | 28 Ιούν 2022\nΟρλάντο Μπλουμ: Ιδρώνει στο γυμναστήριο και το Instagram παραληρεί Ο Ορλάντο Μπλουμ έκανε τους θαυμαστές του να παραληρούν δημοσιεύοντας βίντεο... Vita.gr Team\nΤζόνι Ντεπ: Επιστρέφει στους «Πειρατές της Καραϊβικής» Tο στούντιο έχει ήδη γράψει ένα προσχέδιο για μια... Vita.gr Team\nCelebrities Corner | 27 Ιούν 2022\nΚαι άλλη δυσκολία για την Σακίρα – Την καταδιώκουν εμμονικοί θαυμαστές Έναν εφιάλτη ζει η Σακίρα. H Λατίνα τραγουδίστρια περνά δύσκολα το... Vita.gr Team


6ος ο Spyros Marios Fourthiotis Fourquez28 στον τελευταίο αγώνα του ιταλικού πρωταθλήματος CIV JUNIOR\n6ος ο Spyros Marios Fourthiotis Fourquez28 στον τελευταίο αγώνα του ιταλικού πρωταθλήματος CIV JUNIOR στην πίστα Vallelunga κατακτώντας την 6η θέση στο ιταλικό πρωτάθλημα στην ενιαία κατηγορία ohvale 110.\nΈνα μεγάλο ευχαριστώ σε όλους μας τούς χορηγούς που πιστεύουν στην προσπάθεια μας.\nΟ FOURQUEZ28συνεχίζει την επιτυχημένη του πορεία στο εξωτερικό και κατακτά την 4η θέση στο Ιταλικό πρωτάθλημα CIV JUNIOR\nΟ FOURQUEZ28 (Σπύρος – Μάριος Φουρθιώτης), εντυπωσιάζει για άλλη μια φορά με την δυναμική του παρουσία στους αγώνες του Ιταλικού πρωταθλήματος.\nΑυτή τη φορά κατέκτησε την τέταρτη θέση στα συνδυασμένα αποτελέσματα του 4ου και 5ου αγώνα του Ιταλικού πρωταθλήματος CIVJuniorπου έγινε στην πίστα DELL’UMBRIA, MAGIONE που αποτελεί το πρώτο Ιταλικό πρωτάθλημα στο οποίο συμμετέχει φέτος.\nΟ προπονητής του (…και πατέρας του), Μεθόδιος Φουρθιώτης, δήλωσε μετά το τέλος του αγώνα: «είμαι πολύ ευχαριστημένος με την απόδοση τουFOURQUEZ28, όλο το τριήμερο του αγώνα, παρά τις τεχνικές δυσκολίεςπου αντιμετωπίσαμε. Το πείσμα του μικρού σε συνδυασμό με την δεξιοτεχνία που αποκτά σιγά -σιγά του έδωσαν την απαραίτητη ώθηση για να κατακτήσει μια καλή θέση και σ’ αυτόν τον αγώνα. Θεωρώ πολύ μεγάλη δοκιμασία τη συμμετοχή του σε ένα τέτοιον αγώνα που συμμετέχουν οδηγοί με μεγαλύτερη εμπειρία από αυτόν. Ευχαριστούμε για άλλη μια φορά τους χορηγούς μας που στέκονται πάντα δίπλα μας και πιστεύουν στον FOURQUEZ28».\nΕμείς από την πλευρά μας δεν έχουμε παρά να ευχηθούμε καλή συνέχεια με ακόμα μεγαλύτερες επιτυχίες στον μικρό 9χρόνο φίλο μας.\nΤOBHMA THΣΚΩ-ΚΟSTODAY-AEGEANEWS-MOTOGRANDPRIX CLUB-BIKEIT-BIKERSPIRIT-MOTO&BIKE TV-RADIO CITY 93-ON2WHEELS-KARTNEWS-ΠΠΤ.\nΟ FOURQUEZ28 φορτσάρει στο Ιταλικό Πρωτάθλημα CNV MiniGP και κατακτά την τρίτη θέση\nΟ 9χρόνος FOURQUEZ28 (Σπύρος – Μάριος Φουρθιώτης), από την μακρινή ΚΩ, ανεβάζει στο τρίτο σκαλί του βάθρου τα ελληνικά χρώματα στο Ιταλικό Πρωτάθλημα CNV MiniGP μετά τα συνδυασμένα αποτελέσματα δυο αγώνων.\nΑν και ο μικρός μας φίλος ήρθε για πρώτη φορά σ’ επαφή με την πίστα στο Percennicoτης Ιταλίας, οι επιδόσεις του ήταν εξαιρετικές από τα ελευθέρα δοκιμαστικά του Σαββάτου 24/06.\nΤην Κυριακή 25/06, στα πρώτα χρονομετρημένα δοκιμαστικά, ο μικρός Έλληνας, έκανε τοντέταρτο καλύτερο χρόνο ενώ στα δεύτερα χρονομετρημένα πήρε τη δεύτερη θέση με διαφορά 400 χιλιοστών του δευτερόλεπτου από τον πρώτο. Τα συνδυασμένα χρονομετρημένα αποτελέσματα των δοκιμαστικών τον έφεραν στην τέταρτη θέση στη σχάρα εκκίνησης του αγώνα.\nΣτους δυο αγώνες που ακολούθησαν ο FOURQUEZ28πάλεψε με το γνωστό του πείσμα και έκανε δυο συγκλονιστικούς αγώνες αφήνοντας έκπληκτους συναθλητές και κοινό. Στον πρώτο αγώνα τερμάτισε τέταρτος και στον δεύτερο, κάτω από καταρρακτώδη βροχή, κατέκτησε τη δεύτερη θέση.\nΤα συνδυασμένα αποτελέσματα τον έφεραν στον τρίτο σκαλί του βάθρου στο οποίο ανέβηκε κρατώντας ψηλά την Ελληνική σημαία και ευχαριστώντας τους χορηγούς του την ώρα την απονομής του κυπέλλου.\nΈνα μεγάλο μπράβο σε όλους τους χορηγούς του αλλά και σε όλους όσους βοηθούν στην υπερπροσπάθεια του μικρού Έλληνα αθλητή από την ΚΩ, ο οποίος με τα πενιχρά μέσα που διαθέτει το νησί, προσπαθεί να κατακτήσει τις πίστες του εξωτερικού.\nΟ μικρός μας φίλος Σπύρος – Μάριος Φουρθιώτης ή όπως είναι γνωστός στο ευρύτερο κοινό FOURQUEZ28, είχε μια ακόμα εντυπωσιακή παρουσία στον τρίτο αγώνα του Ιταλικού πρωταθλήματος στην κατηγορία Ohvale GP-0 110 4 speed.\nΟ αγώνας διεξήχθη την Κυριακή 18/06 στην πίστα της Modena με συμμετοχές από όλη την Ευρώπη και ήταν ιδιαίτερα εντυπωσιακός για όσους είχαν την ευκαιρία να τον παρακολουθήσουν από κοντά.\nΟ FOURQUEZ28 έδειξε τη δυναμική του από τα δοκιμαστικά του Σαββάτου στα οποία πήρε την 10η θέση στη σχάρα εκκίνησης. Την Κυριακή στον αγώνα, η καλή εκκίνηση που έκανε τον βοήθησε να περάσει εύκολα στην 9η θέση. Με αποφασιστικότητα και πείσμα ενεπλάκη σε μια μάχη με συνεχόμενες αλληλοπροσπεράσεις από την οποία βγήκε νικητής κατακτώντας την τελική 8η θέση στη γραμμή τερματισμού τιμώντας επάξια τα ελληνικά χρώματα.\nΟ μικρός μας αθλητής υποστηρίζεται για την ανάδειξη και ανάπτυξη του από μια σειρά χορηγών τους οποίους δεν παραλείπει να ευχαριστεί σε κάθε αγώνα.


Αυτό θα είναι το κόστος για το κράτος αν ο κατώτατος μισθός επανέλθει στα 751 ευρώ - Pagkrati.gr Αυτό θα είναι το κόστος για το κράτος αν ο κατώτατος μισθός επανέλθει στα 751 ευρώ - Pagkrati.gr\nHome > NEA > Αυτό θα είναι το κόστος για το κράτος αν ο κατώτατος μισθός επανέλθει στα 751 ευρώ\nΑυτό θα είναι το κόστος για το κράτος αν ο κατώτατος μισθός επανέλθει στα 751 ευρώ\nΣε κοστολόγηση των προτάσεων νόμου του ΣΥΡΙΖΑ για αποκατάσταση του κατώτατου μισθού και ρύθμιση ληξιπρόθεσμων οφειλών προχώρησε το Γενικό Λογιστήριο του Κράτους.\nΣε ανακοίνωσή του παραθέτει τα οικονομικά αποτελέσματα που θα επέφερε τυχόν υπερψήφιση των δύο προτάσεων που έχουν κατατεθεί από τον Αλέξη Τσίπρα και τους βουλευτές του κόμματος.\nΓια την αποκατάσταση του κατώτατου μισθού\n-Ετήσια δαπάνη του προϋπολογισμού του ΟΑΕΔ (ΝΠΔΔ επιχορηγούμενο από τον κρατικό προϋπολογισμό), από την αύξηση του καταβαλλόμενου επιδόματος ανεργίας, η οποία εκτιμάται στο ποσό των 202.000.000 ευρώ περίπου (το βασικό ποσό του επιδόματος ανεργίας θα αναπροσαρμοστεί από τα 360 ευρώ στα 460 ευρώ περίπου).\n-Ετήσια αύξηση των εσόδων των φορέων κοινωνικής ασφάλισης (κατά βάση ΙΚΑ-ΕΤΑΜ), από τον υπολογισμό των καταβαλλόμενων εισφορών σε υψηλότερη βάση. Εκτίμηση για την αύξηση αυτή δεν μπορεί να γίνει γιατί δεν είναι γνωστός ο αριθμός των απασχολουμένων που θα επηρεάσει η αναπροσαρμογή του κατώτατου ημερομισθίου.\n-Ετήσια αύξηση εσόδων του κρατικού προϋπολογισμού, από άμεσους και έμμεσους φόρους, λόγω της διεύρυνσης της φορολογικής βάσης.\nΕπιπλέον το Γενικό Λογιστήριο καταγράφει και μια ετήσια δαπάνη από την αύξηση των μελών του ΔΣ του Οργανισμού Μεσολάβησης και Διαιτησίας (ΟΜΕΔ) η οποία, ωστόσο, αγγίζει το ποσό των 10.000 ευρώ και δεν θεωρείται σημαντική.\nΤι θα συμβεί με τις ληξιπρόθεσμες οφειλές\nΑναφορικά με τις ρυθμίσεις που προτείνει ο ΣΥΡΙΖΑ για τις ληξιπρόθεσμες οφειλές το ΓΛΚ εκτιμά ότι θα υπάρξει απώλεια εσόδων, αλλά και υστέρηση είσπραξης εσόδων για τον κρατικό προϋπολογισμό.\n-τη ρύθμιση των βεβαιωμένων ληξιπρόθεσμων φορολογικών υποχρεώσεων καθώς και των, μέχρι την 31.12.2014, ληξιπρόθεσμων ασφαλιστικών εισφορών. Όπως ειδικότερα επισημαίνεται, η απώλεια επέρχεται κυρίως από τον περιορισμό των ήδη βεβαιωμένων προστίμων και προσαυξήσεων στο 30% της αρχικής οφειλής.\n-την απαγόρευση των πλειστηριασμών σε κάθε περίπτωση για οφειλές κάτω των 200.000 ευρώ.\n-τη ρύθμιση των βεβαιωμένων ληξιπρόθεσμων φορολογικών υποχρεώσεων, καθώς και των μέχρι την 31.12.2014, ληξιπρόθεσμων ασφαλιστικών εισφορών. Η υστέρηση επέρχεται από την καταβολή των χρεών σε έως 84 δόσεις (και ενδεχομένως και σε περισσότερες εφόσον το συνολικό ποσό των ετήσιων δόσεων ξεπερνά τα οριζόμενα ποσοστά εισοδήματος του οφειλέτη).\n-την απαγόρευση μέχρι την 31.12.2015, και των πλειστηριασμών για οφειλές άνω των 200.000 ευρώ, προκειμένου περί πλειστηριασμών πρώτης κατοικίας και επαγγελματικής στέγης, αξίας μέχρι 350.000 ευρώ ή ακινήτων εγγυητών.\nΕπίσης, με την έκθεση εκτιμάται ότι θα υπάρξει εφάπαξ δαπάνη (του κρατικού προϋπολογισμού) από τη σύσταση των Επιτροπών Διοικητικής Επίλυσης Φορολογικών Διαφορών, σε περίπτωση που τα έσοδα από το θεσπιζόμενο γραμμάτιο του Δημοσίου δεν επαρκούν για την κάλυψη του κόστους λειτουργίας αυτών, το ύψος του οποίου εξαρτάται από τον αριθμό των επιτροπών (μπορεί να είναι και άνω των δεκατριών) και τις προβλεπόμενες υπουργικές αποφάσεις.\nItem Reviewed: Αυτό θα είναι το κόστος για το κράτος αν ο κατώτατος μισθός επανέλθει στα 751 ευρώ Rating: 5 Reviewed By: Unknown


Από φίλο, πολύ καιρό άνεργο, που πήγε για δουλειά στην Uber, έμαθα ότι η εν λόγω εταιρία δίνει 700 ευρώ τον μήνα για 66 ώρες εργασίας την εβδομάδα!\nΠροκειμένου να ενημερώνουμε συνολικά τους αναγνώστες μας για τα σημαντικά ζητήματα της περιοχής μας, αναδημοσιεύουμε ολόκληρο το κείμενο της Διακήρυξης Δημοπρασίας από την ΕΡΓΟΣΕ για το έργο στις σιδηροδρομικές γραμμές στην γειτονιά μας.\nΕξαιρετική πορεία του Τρίτωνα μέχρι τώρα στο πρωτάθλημα της Β' Εθνικής στο μπάσκετ, αλλά ... μέσα σε αυτήν την εξαιρετική πορεία υπάρχουν και οι ήττες.\nΗ Ανοιχτή Πόλη καταγγέλλει τη δημοτική αρχή για αποτυχημένη και επιφανειακή διαχείριση στην κοινωνική πολιτική.\nΧθες 28/11, το Δ.Σ. του Συλλόγου Υπαλλήλων της Περιφέρειας Αττικής ενημέρωσε όλα τα μέλη του και τους ενδιαφερόμενους για τις αποφάσεις που έλαβε στην συνεδρίασή του στις 21 Νοεμβρίου.\nΣε λίγες μέρες η πρώτη λοταρία από το Υπουργείο Οικονομικών με βάση τις αποδείξεις των φορολογουμένων.


Μήλος: Τα γερμανικά ραντάρ του Β' Παγκοσμίου Πολέμου (PHOTOS) - Μηλέικα Νέα: Ειδήσεις για τη Μήλο\nΜήλος: Τα γερμανικά ραντάρ του Β' Παγκοσμίου Πολέμου (PHOTOS)\nΔημοσιεύθηκε : Δευτέρα, 25 Ιανουαρίου 2021 12:38\nΣτη Μήλο υπάρχουν τα ερείπια των πιό εξελιγμένων συστημάτων ραντάρ που κατασκεύασαν οι Γερμανοί, δύο ραντάρ αεράμυνας που ανίχνευαν και κλείδωναν στόχους και υπήρξαν πραγματικοί πρωταγωνιστές του Β' παγκοσμίου πολέμου.\nΓια να καταλάβουμε πως λειτουργούσε αυτό το σύστημα πρέπει πρώτα να δούμε πως χρησιμοποιήθηκε στη Γερμανία. Όπως γράφει ο Ιωάννης Σκαρλάτος στο choicegreece.com οι Γερμανοί χρησιμοποίησαν ένα σύστημα αεράμυνας που βασιζόταν σε ραντάρ. Το Freya ήταν το ραντάρ έγκαιρης προειδοποίησης, που ανίχνευε εχθρικά αεροσκάφη στα 100 χλμ μακριά και κατόπιν το ραντάρ διεύθυνσης πυρός Würzburg Riese (Βούρτσμπουργκ Ρίζε) κλείδωνε τους στόχους και κρατούσε το ίχνος της πορεία τους από τα 70 χλμ.\nΤα δεδομένα διαβιβαζόντουσαν σε κέντρα ελέγχου όπου καθόριζαν πόσα αεροσκάφη θα απογειωθούν και προς τα που. Χρησιμοποιήθηκαν ευρέως από το 1942 από τη γερμανική αεροπορία (Luftwaffe) για την αεράμυνα του Ράϊχ.\nΑπό τη Γερμανία στη Μήλο\nΔύο από αυτά τα ραντάρ κατέληξαν στη Μήλο στα πλαίσια της άμυνας της νοτιο-ανατολικής Ευρώπης. Η Μήλος έτσι κι αλλιώς ήταν στρατηγικής σημασίας καθώς με το μεγάλο φυσικό λιμάνι που διέθετε θα ήταν εφαλτήριο για περαιτέρω επιθέσεις κατά γερμανικών στόχων.\nΣτον Τόπακα τοποθετήθηκε το Freya όπου με την μακρά του εμβέλεια ανίχνευε έγκαιρα τα εχθρικά αεροσκάφη. Το Würzburg στο Ακρωτήρι, μόλις οι στόχοι εισερχόταν στην εμβέλεια του, τα κλείδωνε και παρείχε τις συνεταγμένες τους είτε για να απογειωθούν αεροσκάφη είτε για να εκτελεστεί αντιαεροπορική βολή.\nΟι τοποθεσίες των ραντάρ έχουν απεριόριστη θέα στο Κρητικό πέλαγος.\nΤο ραντάρ Βούρτσμπουργκ βρίσκεται δυτικά της παραλίας του Προβατά, στη νότια πλευρά του νησιού, στο βουνό που εισχωρεί στη θάλασσα και είναι σαν ακρωτήριο. Η πρόσβαση είναι εύκολη. Καλό είναι να έχετε μαζί σας ένα χάρτη για να μη μπερδευτείτε με τους χωματόδρομους.\nΤο Freya βρίσκεται σε απομακρυσμένο σημείο, στα δυτικά του νησιού και δεν είναι καλή ιδέα να το επισκεφθείτε.\nΈνα υπαίθριο λουτρό στη Μήλο χτίστηκε με όσα δίνει το νησί! (PHOTOS)\nΘαλάσσια ρύπανση στον Άγιο Σώστη Προβατά στη Μήλο! (PHOTOS)


Ιστορική η σημερινή ημέρα με 44άρια σε διάφορους σταθμούς - Διαβάστε τις 10 υψηλότερες μετρήσεις (19/5) — CYPRUS WEATHER\nΙστορική η σημερινή ημέρα με 44άρια σε διάφορους σταθμούς – Διαβάστε τις 10 υψηλότερες μετρήσεις (19/5)\n20/05/2020 2:25 pm\nΣήμερα Tρίτη, παρατηρήθηκε μια ιστορική ημέρα για μήνα Μάιο, με διάφορους σταθμούς να καταγράφουν θερμοκρασίες της τάξεως των 44ων βαθμών Κελσίου. Τέτοιες θερμοκρασίες είναι ακραίες και ιστορικές για τον μήνα που διανύουμε, κάτι το οποίο σας είχαμε αναφέρει πως αναμέναμε λίγες ημέρες πριν την έλευση του κύματος καύσωνα που μας επηρεάζει.\nΗ πιο ψηλή θερμοκρασία για σήμερα Τρίτη (19/5) καταγράφηκε από τον σταθμό του Τ.Μ στον Αστρομερίτη με 44 (44.4) βαθμούς Κελσίου, όπως μπορείτε να δείτε στην πιο κάτω εικόνα. Η θερμοκρασία αυτή είναι η υψηλότερη θερμοκρασία που έχει καταγραφεί για αυτό το κύμα καύσωνα που θα μας επηρεάζει μέχρι την Πέμπτη, αλλά είναι και η πιο υψηλή θερμοκρασία που έχει καταγραφεί παγκύπρια για μήνα Μάιο από τότε που υπάρχουν στοιχεία. Αξιοσημείωτο είναι ότι η θερμοκρασία αυτή απέχει μόλις 1.2 βαθμούς Κελσίου από το επίσημο παγκύπριο ρεκόρ για όλους τους μήνες, το οποίο καταγράφηκε την 1η Αυγούστου 2010 στην Αθαλάσσα, με 45.6 βαθμούς Κελσίου.\nΠαράλληλα, ρεκόρ θερμοκρασιών παρατηρήθηκαν σήμερα Τρίτη και σε άλλες περιοχές. Στον Πρόδρομο, σημειώθηκε νέο απόλυτο μέγιστο ρεκόρ θερμοκρασίας για μήνα Μάιο, φτάνοντας τους 33 (33.2) βαθμούς Κελσίου ενώ στην Αθαλάσσα καταγράφηκε θερμοκρασία 44 (43.9) βαθμοί Κελσίου, η οποία είναι επίσης ρεκόρ για μήνα Μάιο από τότε που υπάρχουν στοιχεία. Και στην Αθηένου παρατηρήθηκε ρεκόρ μέγιστης θερμοκρασίας για μήνα Μάιο, με 44 (44.2) βαθμούς Κελσίου. Περισσότερα μπορείτε να διαβάσετε πατώντας εδώ και εδώ. Μπορείτε να δείτε πιο κάτω τις καταγραφές από τους σταθμούς του Τ.Μ για τις περιοχές που αναφέρθηκαν πιο πάνω.\nΕικόνα με μετεωρολογικά στοιχεία από τον σταθμό του Τ.Μ στην Αθαλάσσα\nΡεκόρ μέγιστης θερμοκρασίας για μήνα Μάιο καταγράφηκε και στο αεροδρόμιο Λάρνακας για 3η συνεχόμενη ημέρα, με την θερμοκρασία να φτάνει σήμερα τους 41 (40.6) βαθμούς Κελσίου. Περισσότερα για το προηγούμενο ρεκόρ μπορείτε να διαβάσετε πατώντας εδώ.\nΝα υπενθυμίσουμε ότι την Κυριακή (17/5) έσπασε το απόλυτο ρεκόρ μέγιστης θερμοκρασίας για όλους τους μήνες στο αεροδρόμιο Πάφου, κάτι το οποίο συνέβει και από τον σταθμό του ΤΕΠΑΚ στην Λεμεσό. Περισσότερα μπορείτε να διαβάσετε εδώ.\nNα σημειώσουμε ότι η σημερινή ημέρα ήταν και η πιο θερμή ημέρα των τελευταίων περίπου 3ων χρόνων, αφού θερμοκρασίες της τάξεως των 44ων βαθμών Κελσίου έχουν να παρατηρηθούν από τις αρχές Ιουλίου 2017.\nOι 10 υψηλότερες μετρήσεις για σήμερα Τρίτη (19/5) βάσει των σταθμών του Τ.Μ και Kitasweather είναι οι εξής:\n1) Αστρομερίτης: 44 (44.4)°C\n(σταθμός Τ.Μ) (παγκύπριο ρεκόρ Μαΐου)\n2) Λευκωσία (Visitor Center – Αθαλάσσα): 44 (44.4)°C\n3) Αθηένου: 44 (44.2)°C\n(σταθμός Τ.Μ) (απόλυτο ρεκόρ Μαΐου για Αθηένου)\n4) Λευκωσία (Αθαλάσσα): 44 (43.9)°C\n(σταθμός Τ.Μ) (απόλυτο ρεκόρ Μαΐου για την Λευκωσία και επίσημη μέτρηση Λευκωσίας)\n5) Κάμπος: 43 (43.4)°C\n6) Λευκωσία (εκθεσιακός χώρος BMW στα Λατσιά): 43 (43.2)°C\n7) Kαλαβασός: 43 (42.9)°C\n8) Παρεκκλησιά (Κτήμα Δημοσθένους): 43 (42.8)°C\n9) Αλονούδι: 42 (42.4)°C\n10) Πεντάκωμο και CYTA SATELLITE STATION (κοντά στην περιοχή της Κακορατζιάς) (σταθμοί Τ.Μ) : 42 (42.0)°C\nΝα σημειώσουμε ότι και άλλες από τις μετρήσεις του Τ.Μ πιο πάνω πολύ πιθανόν να αποτελούν ρεκόρ Μαΐου για τις συγκεκριμένες περιοχές και λογικά περαιτέρω ενημέρωση θα υπάρξει από το Τ.Μ τις επόμενες ημέρες.\nΓια να διαβάσετε περισσότερα για την εξέλιξη του καιρού τις επόμενες ημέρες, πατήστε στον πιο κάτω σύνδεσμο:\nΠορτοκαλί/κίτρινη προειδοποίηση υψηλών θερμοκρασιών από Kitasweather για αύριο Τρίτη


Συναισθήματα και Έκφραση - myPsychology\nΓράφει η Σοφία Μαντζάρη.\nEννοιολογικά ζητήματα σχετικά με την μελέτη του συναισθήματος\nΟ όρος συναισθήματα υποδηλώνει τα αισθήματα που μας προκαλεί μια εμπειρία. Ωστόσο, τα αισθήματα αποτελούν μια μόνο πτυχή του συναισθήματος. Τα συναισθήματα συνοδεύονται από σωματικές αντιδράσεις και επίσης φανερώνουν στους άλλους την εσωτερική συγκινησιακή μας κατάσταση με τις εκφράσεις του προσώπου και διάφορες μορφές συμπεριφοράς. Συναίσθημα είναι ο συγκινησιακός τόνος ή το αίσθημα με το οποίο, οι άνθρωποι αντιδρούν στις συνθήκες της ζωής τους (Cole & Cole, 2002).\nΓια τους περισσότερους μελετητές, το συναίσθημα αποτελεί ένα είδος περίπλοκης διαδικασίας που περιλαμβάνει ένα ερέθισμα από το άμεσο περιβάλλον το οποίο υπόκειται σε μια διαδικασία αντίληψης, ενώ ακολουθεί η βίωση του συναισθήματος, η οποία με την σειρά της ευθύνεται για την εκδήλωση κάποιας συμπεριφοράς. Η ικανότητα να εκδηλώνει κανείς τα συναισθήματά του με κοινωνικά αποδεκτό τρόπο απαιτεί ρύθμιση της έκφρασης των συναισθημάτων που νιώθει (Miler & Sperry, 1987, οπ. αναφ. στο Cole & Cole, 2002).\nΠρώτος ο Izard (1968) κατέδειξε ότι οι εκφράσεις του προσώπου, όταν το άτομο βιώνει βασικά συναισθήματα, είναι αναγνωρίσιμες σε διάφορους πολιτισμούς. Σύμφωνα με τον Izard (1978, 1990), τα βασικά συναισθήματα είναι τα εξής: χαρά, έκπληξη, ενδιαφέρον, θυμός, αποστροφή, περιφρόνηση, φόβος, ντροπή, λύπη και ενοχή-τύψεις. Τα δέκα παραπάνω συναισθήματα εκτός από την αμιγή τους μορφή, συνδυάζονται με πολλαπλούς τρόπους. Η αμιγή τους μορφή παραπέμπει σε συγκεκριμένη έκφραση του προσώπου.\nΕπιπλέον το όνομα του ερευνητή που σχετίζεται περισσότερο με την οικουμενικότητα της έκφρασης των συναισθημάτων είναι αυτό του Ekman. Ο Ekman υποστήριξε την ύπαρξη έξι βασικών/πρωταρχικών οικουμενικών συναισθημάτων: χαρά, λύπη, θυμό, φόβο, αηδία, και έκπληξη. Κατά την νηπιακή και την προσχολική ηλικία, αναδύονται και τα «συναισθήματα αυτογνωσίας» ή «δευτερεύοντα συναισθήματα» τα οποία διαφοροποιούνται από τα βασικά/πρωτογενή συναισθήματα που χαρακτηρίζουν τη βρεφική ηλικία (Χατζηχρήστου, 2004, οπ. αναφ. στο Παππά, 2013). Ανάμεσα στον 24ο και τον 36ο μήνα τα παιδιά κάνουν συνήθως χρήση των λέξεων «χαρούμενος-η», «λυπημένος-η», «θυμωμένος-η», και «φοβισμένος-η». Επιπλέον όταν ερωτώνται: «Πώς νιώθει αυτό το άτομο;» δείχνοντάς τους ανάλογη έκφραση προσώπου που αντιστοιχεί σε συγκεκριμένο συναίσθημα, τα παιδιά των 2 ετών απαντούν εύστοχα.\nΣύμφωνα με μελέτες που πραγματοποιηθήκαν στην Αμερική όσο αυξάνεται η κατανόηση των παιδιών για τα κοινωνικά γεγονότα, τόσο αυξάνεται και η ικανότητά τους να προβλέπουν τα συναισθήματα που εγείρονται στα γεγονότα αυτά (Michalson & Lewis οπ. αναφ. στο Cole & Cole, 2002). Στις ηλικίες από 2 έως 6 ετών τα παιδιά αναπτύσσουν στρατηγικές οι οποίες τους βοηθούν στον έλεγχο των συναισθημάτων τους.\nΠροκειμένου να αποφύγουν συναισθηματικά φορτισμένες λέξεις, κλείνουν τα μάτια τους, σκεπάζουν τα αυτιά με τα χέρια τους ή στρέφουν το κεφάλι τους. (Bridjes & Grolnik, 1995. Thomson, 1993, οπ. αναφ. στο Cole & Cole, 2002). Η συναισθηματική ανάπτυξη των παιδιών περνάει από διάφορα στάδια. Όσο αυξάνεται η ηλικία των παιδιών, τόσο βελτιώνεται και η ικανότητά τους να αναγνωρίζουν τις συναισθηματικές καταστάσεις των άλλων, να ελέγχουν τα συναισθήματα που νιώθουν και να ελέγχουν την εκδήλωση των συναισθημάτων τους (Thomson, 1990, οπ. αναφ στο Cole & Cole, 2002).\nΤα παιδιά προσχολικής ηλικίας είναι σε θέση να κατονομάσουν πέντε βασικά/πρωτογενή συναισθήματα: τη χαρά , τη λύπη, το θυμό, το φόβο, και την έκπληξη και επίσης είναι σε θέση να μιλήσουν για τις αιτίες πρόκλησης αυτών των συναισθημάτων (Widen & Russell, 2008).\nΤα βασικά πρωτογενή συναισθήματα\nΟι εκφράσεις του προσώπου είναι δυναμικά χαρακτηριστικά που μεταδίδουν μηνύματα για τη στάση του ομιλητή, τα συναισθήματά του, τις προθέσεις του κτλ. Το πρόσωπο είναι η πρωταρχική πηγή συναισθημάτων. Κατά τη διάρκεια της προφορικής επικοινωνίας, οι εκφράσεις του προσώπου αλλάζουν συνεχώς και υποκινούνται και ερμηνεύονται από τον αποδέκτη. Το χαμόγελο, το συνοφρύωμα, τα σηκωμένα φρύδια είναι μερικά παραδείγματα.\nΤα έξι βασικά πρωτογενή συναισθήματα είναι καταρχήν αναγνωρίσιμα από τις εκφράσεις που παίρνει το πρόσωπό μας. Οι περιοχές του προσώπου που διαφοροποιούνται εκφραστικά είναι τα μάτια και τα φρύδια, το μέτωπο η μύτη, τα μάγουλα και το στόμα (Παπαδάκη – Μιχαηλίδη, 1998). Την έκφραση των έξι βασικών/πρωτογενών συναισθημάτων (χαράς, λύπης, θυμός, φόβος, έκπληξη και αποστροφή) τα περισσότερα παιδιά είναι σε θέση να την αναγνωρίσουν εύστοχα μετά την ηλικία των 2 ετών (Ekman, 1982).\nΗ χαρά αποτελεί ουσιαστικά το μόνο θετικό βασικό/πρωτογενές συναίσθημα. Είναι το συναίσθημα της επίτευξης των στόχων ή της ολοκληρωτικής αφοσίωσης σε κάτι. Η χαρά συσχετίζεται με άσκοπη δραστηριοποίηση, με ενδιαφέρον, με προσοχή και με προσήλωση σε κάποιο στόχο, με ικανοποίηση, αλλά και με έλλειψη δραστηριότητας (Frijda, 1986, οπ. αναφ. στο Παππά, 2013). Ή χαρά αποτυπώνεται στο πρόσωπο ως εξής: α) οι κάτω βλεφαρίδες ανεβαίνουν ελαφρώς, β) τα μάτια στενεύουν, γ) τα μάγουλα φουσκώνουν και δ) το στόμα ανοίγει (ανεστραμμένο προς τα πάνω) ώστε κάποιες φορές να φαίνονται και τα δόντια (Kumar, 2004. Wainwright, 1992). Η χαρά ξεκινάει ως ευχαρίστηση και η ευχαρίστηση υποδηλώνεται με το χαμόγελο, ενώ το γέλιο, με την μεγαλύτερη του ένταση, είναι δηλωτικό της χαράς.\nΤο χαμόγελο πριν γίνει συνειδητό, εκδηλώνεται με μια πρώιμη μορφή. Τα πρώιμα χαμόγελα αποτελούν εκφράσεις του προσώπου που εκδηλώνονται εγγενώς, είναι γενετικά «προγραμματισμένα». Σύμφωνα με τον Eibl-Eibesfeldt (1970), ο οποίος διεξήγαγε έρευνες σε βρέφη, που είχαν γεννηθεί τυφλά και κωφά, τα χαμόγελα εκδηλώνονται ανεξάρτητα από μίμηση ή μάθηση. Τα πολύ πρώιμα χαμόγελα ονομάζονται «ενδογενή» ή «αυτοφυή» διότι προκύπτουν από την απουσία γνωστής διέγερσης, κυρίως κατά τον ύπνο. Πρόκειται για χαμηλής έντασης χαμόγελα που χαρακτηρίζονται από ανεπαίσθητο σήκωμα των γωνιών του στόματος (Παππά, 2013).\nΗ λύπη είναι το αντίθετο συναίσθημα της χαράς. Στην ήπια εκδοχή της εκφράζεται ως στεναχώρια, ενώ στην έντονη μορφή της μετατρέπεται σε θλίψη. Η λύπη είναι το συναίσθημα που εκφράζεται με την απώλεια ενός στόχου ή ενός κοινωνικού ρόλου. Είναι το συναίσθημα που συσχετίζεται με την παραίτηση (Oatley & Jenkins, 2004, οπ. αναφ. στο Παππά, 2013). Η λύπη αποτυπώνεται στο πρόσωπο ως εξής: α) Το εσωτερικό των φρυδιών ανυψώνεται, β) τα μάτια γυαλίζουν από τα δάκρυα, γ) το στόμα και γενικά όλα τα χαρακτηριστικά του προσώπου παίρνουν μια κλίση προς τα κάτω (συνοφρυωμένο στόμα), και δ) συχνά γίνεται προσπάθεια απόκρυψης του προσώπου μέσα στα χέρια (Kumar, 2004. Wainwright, 1992). Μια βασική λειτουργία της λύπης είναι ότι δίνει στο άτομο την ευκαιρία να κάνει μια παύση και να προβεί σε έναν απολογισμό, έτσι ώστε να αναθεωρήσει τους στόχους και τα σχέδια του (Oatley & Johnson – Laird, 1996, οπ. αναφ. στο Παππά, 2013).\nΟ θυμός μπορεί να οφείλεται σε εξωτερικά ή σε εσωτερικά γεγονότα. Είναι απόρροια της ματαίωσης για κάτι που θέλει να κάνει κάποιος και της απογοήτευσης σχετικά με τη μη εκπλήρωση των προσδοκιών του. O Goleman (1997), αναφέρει πως ο θυμός είναι το βασικό συναίσθημα που συσχετίζεται με την διεκδίκηση εξουσίας. Στη χαμηλότερη διαβάθμισή του εκδηλώνεται ως ενόχληση και εκνευρισμός, και στην πιο έντονη εκδοχή του ως οργή.\nΟ θυμός αποτελεί μια φυσική, προσαρμοστική αντίδραση του οργανισμού σε κάποια απειλή. Ο θυμός εμφανίζεται κατά τον πρώτο χρόνο της ζωής του βρέφους, συνήθως κατά τον 5ο-6ο μήνα (Izard, Hembree & Huebner, 1987, οπ. αναφ. στο Παππά, 2013). Με την πάροδο του χρόνου, υφίσταται αλλαγές, ανάλογα με τις συνθήκες και τα ερεθίσματα που τον προκαλούν. Έτσι αλλάζει το είδος των αντιδράσεων με τις οποίες εκφράζεται, η συχνότητα, η ένταση και η διάρκειά του. Ο θυμός ως βασικό αρνητικό συναίσθημα, προκαλεί σε αυτόν που τον βιώνει την τάση και την επιθυμία για προσέγγιση του άλλου, αλλά με αρνητικό τρόπο, με διάθεση να τον βλάψει, να του προκαλέσει τραύμα ή ζημιά.\nΣτο συναίσθημα του θυμού α) τα φρύδια τραβιούνται προς τα μέσα, β) ενώ οι βλεφαρίδες κλείνουν αρκετά, γ) τα ρουθούνια ανοίγουν, δ) και τα χείλη κλείνουν ερμητικά. Ο θυμός χαρακτηρίζεται από σταθερή εστίαση του βλέμματος, συνοφρύωμα και σφίξιμο ή τρίξιμο των δοντιών. Επιπλέον το πρόσωπο μπορεί να αλλάξει χρώμα, να κοκκινίσει ή να αποχρωματιστεί τελείως (Kumar, 2004. Wainwright, 1992). Όταν ο θυμός εκδηλώνεται και δεν εσωτερικεύεται, μετατρέπεται σε επιθετική συμπεριφορά (Maccoby, 1980, οπ. αναφ. στο Παππά, 2013).\nΟ φόβος είναι το συναίσθημα που βιώνει κάποιος ενόψει ενός επερχόμενου κινδύνου. Τον πυροδοτεί μια απειλή από το περιβάλλον, μια σύγκρουση στόχων. Χάρη στο φόβο ο οργανισμός τίθεται σε κατάσταση ετοιμότητας για την αντιμετώπιση της απειλής του κινδύνου. Στην ήπια έκφανσή του εκδηλώνεται ως επιφυλακτικότητα, ενώ στην πιο έντονη μορφή του μετατρέπεται σε τρόμο και πανικό. Πρόκειται για ένα ιδιαιτέρως δυσάρεστο, αρνητικό συναίσθημα (Oatley & Jenkins, 2004, οπ. αναφ. στο Παππά, 2013).\nΟ φόβος αποτυπώνεται στο πρόσωπο α) με τα μάτια και το στόμα να ανοίγουν διάπλατα, β) το πρόσωπο και το σώμα να τρέμει, και να αποχρωματίζεται και γ) οι βλεφαρίδες να υψώνονται αποκαλύπτοντας το άσπρο των ματιών (Kumar, 2004. Wainwright, 1992). Ο φόβος αναφέρεται σε συναισθήματα που προκαλούνται από υπαρκτούς κινδύνους και συνοδεύεται από μια σειρά βιολογικών αλλαγών, οι οποίες πηγάζουν από το αυτόνομο νευρικό σύστημα, μια αντίδραση γνωστή ως «fight or flight».\nΗ αποστροφή-αηδία εντάσσεται στα βασικά/πρωτογενή αρνητικά συναισθήματα και μπορεί να κυμαίνεται από ήπια έως πολύ έντονη. Συνήθως συσχετίζεται με πράγματα που θεωρούνται μολυσματικά ή προσβλητικά. Το άτομο νιώθει αποστροφή/αηδία πρωτίστως από την αίσθηση της γεύσης, είτε αυτή τη βιώνει στην πραγματικότητα, είτε τη φαντάζεται, και δευτερευόντως νιώθει αποστροφή για οτιδήποτε άλλο προκαλεί παρόμοιο συναίσθημα από την αίσθηση της οσμής, της αφής, της όρασης, ή ακόμα και της ακοής (Fox & Stifter, 2005). Η έκφραση της αηδίας έχει παρατηρηθεί σε νεογέννητα σαν αντίδραση σε ξινές γεύσεις (Steiner, 1979, οπ. αναφ. στο Παππά, 2013).\nΤο άτομο έχει την έμφυτη τάση να απορρίπτει ουσίες που είναι βλαβερές για τον οργανισμό. Επιπλέον η αποστροφή μαθαίνεται και συσχετίζεται κυρίως με τη γεύση ή με την όσφρηση. Ακόμη και οι ιδέες μπορεί να προκαλέσουν αποστροφή, όπως η ιδέα για μόλυνση από το άγγιγμα αντικείμενων κτλ. Αντίθετα με το θυμό, το φόβο και τη λύπη, η αποστροφή συνδέεται με μείωση των καρδιακών παλμών (Miller, 1997, οπ. αναφ. στο Παππά, 2013). Στο συναίσθημα της αποστροφής παρατηρείται στην έκφραση του προσώπου α) οι βλεφαρίδες να ψηλώνουν, β) εμφανίζονται ρυτίδες στην μύτη, γ) ενώ τα μάγουλα φουσκώνουν. Παράλληλα, ψηλώνουν και τα δύο χείλη ή ψηλώνει το άνω χείλος και χαμηλώνει το κάτω χείλος, δ) τα μάτια στενεύουν και ε) συχνά το κεφάλι στρέφεται μακριά από την πηγή πρόκλησης του συγκεκριμένου ερεθίσματος (Kumar, 2004. Wainwright, 1992).\nΗ έκπληξη είναι ένα συναίσθημα που βιώνει κάποιο άτομο μετά από ένα απρόσμενο γεγονός. Η έκπληξη μπορεί να είναι μικρή, μέτρια ή μεγάλη. Μπορεί επίσης να είναι ευχαρίστηση ή δυσάρεστη. Πρόκειται για το μοναδικό συναίσθημα που άλλοτε χαρακτηρίζεται ως αρνητικό και άλλοτε ως θετικό, ανάλογα με το αν η έκπληξη είναι αρνητική ή θετική, αντίστοιχα. Η έκπληξη όπως όλα τα συναισθήματα έχει πολύ σύντομη διάρκεια.\nΗ έκπληξη αποτυπώνεται στο πρόσωπο ως εξής: α) τα φρύδια ανασηκώνονται παίρνοντας ένα καμπυλωτό σχήμα. β) εμφανίζονται οριζόντιες ρυτίδες στο μέτωπο, γ) τα βλέφαρα ανοίγουν και το πάνω βλέφαρο σηκώνεται, ενώ το κάτω βλέφαρο κατεβαίνει, και δ) το σαγόνι πέφτει, έτσι ώστε τα χείλη και τα δόντια να διαχωρίζονται, χωρίς να παρατηρείται ένταση στην περιοχή γύρω από το στόμα (Ekman & Friesen, 1975). Συχνά η έκπληξη ακολουθείται από άλλα συναισθήματα, όπως το συναίσθημα του φόβου, της χαράς ή της σύγχυσης.\nΗ Σοφία Μαντζάρη είναι νηπιαγωγός με συστηματική ερευνητική ενασχόληση επί των θεμάτων της συναισθηματικής ανάπτυξης, των πρωτογενών συναισθημάτων και την ψυχολογία του παιδικού σχεδίου.\nΕτικέτες:Πρωτογενή Συναισθήματα Συναισθήματα


Ψαρί στο φούρνο με μαυροδάφνη\nΣυνταγή 379 από 678\nΒρήκα μια υπέροχη συνταγή για Πραλίνα φουντουκιού στη διεύθυνση https://www.yumyum.gr/apps/gr/spag/pralina-fountoukiou.html\nΤο ξέρατε ότι η υπεροχή πραλίνα που δίνει γεύση και άρωμα φουντουκιού ή αμυγδάλου στα γλυκά και στη μερέντα είναι καραμελώμενοι ξηροί καρποί; Προσωπικά την πραλίνα την λατρεύω και την χρησιμοποιώ σε γλυκά μου, σε όσα τουλάχιστον ταιριάζει. Σας δίνω τη συνταγή της και αμέσως μετά τη συνταγή της μερέντας με πραλίνα φουντουκιού.\nΖεσταίνουμε τα φουντούκια για λίγο στα μικροκύματα ή στον απλό φούρνο. Σε ένα αντικολλητικό τηγάνι, ρίχνουμε λίγη, λίγη τη ζάχαρη ανακατεύοντας μέχρι να λιώσει όλη και να πάρει σκούρο ξανθό χρώμα. Ρίχνουμε στην καραμέλα τα ζεστά φουντούκια και ανακατεύουμε με γρήγορες κινήσεις, φροντίζοντας να καλυφθούν καλά όλα τα φουντούκια. Δεν πρέπει να τα αφήσουμε πολλή ώρα στη φωτιά γιατί η καραμέλα θα πικρίσει.\nΑπλώνουμε αμέσως σε μια λαδόκολλα και τα αφήνουμε να κρυώσουν καλά. Μόλις κρυώσουν τα σπάμε σε κομμάτια και τα βάζουμε στο μπλέντερ. Τα πολτοποιούμε καλά μέχρι να δημιουργηθεί μια πηχτή κρέμα. Αν χρειαστεί ανοίγουμε τον κάδο του μπλέντερ, ανακατεύουμε λίγο το μείγμα για να ξεκολλήσουν τυχόν φουντούκια από τον πάτο και τα τοιχώματα και θέτουμε ξανά σε λειτουργιά το μπλέντερ.\nΤο μείγμα που δημιουργήσαμε είναι η πραλίνα φουντουκιού.\n4 αστέρια από 15 επισκέπτες\nΜερέντα με πραλίνα φουντουκιού | Σοκολατένια σου με ρούμι


Κόβουν και τις πρώτες ευκαιρίες από το 2ο Σχολείο Δεύτερης Ευκαιρίας Κρατουμένων Κορυδαλλού - Cat Is Art\nΑρχική Σελίδες Χειρόγραφα Κόβουν και τις πρώτες ευκαιρίες από το 2ο Σχολείο Δεύτερης Ευκαιρίας Κρατουμένων...\nΚόβουν και τις πρώτες ευκαιρίες από το 2ο Σχολείο Δεύτερης Ευκαιρίας Κρατουμένων Κορυδαλλού\nΑν σου κόψουν το νερό θα είναι δύσκολο να ζήσεις. Αν σου κόψουν το φαγητό σίγουρα όλα θα είναι ακόμα πιο δύσκολα. Αν σου κόψουν το φως, τότε το σκοτάδι θα σε σκοτώσει. Αν σου κόψουν τον αέρα όλα μετά θα είναι θέμα χρόνου. Θέμα αντίστροφης μέτρησης ως το «μηδέν»…\nΑν σου κόψουν τα φτερά δεν θα μπορέσεις ποτέ να πετάξεις. Αν σου κόψουν την πρώτη ευκαιρία, τότε δεν θα έχεις ποτέ τη δεύτερη…\nΑυτή τη δεύτερη ευκαιρία κόβουν από τους κρατουμένους του Κορυδαλλού αφού τους ενημέρωσαν ότι στις προθέσεις του Υπουργείου Προστασίας του Πολίτη και της Κεντρικής Επιτροπής Μεταγωγών είναι να κλείσει το Σχολείο στο Νοσοκομείο Κρατουμένων (εκτός έδρας τμήμα του 2ου Σχολείου Δεύτερης Ευκαιρίας Κορυδαλλού) και να μεταχθούν όλοι οι εκπαιδευόμενοί του από το Νοσοκομείο σε άλλα Καταστήματα Κράτησης.\nΤι σημαίνει αυτό με άλλα λόγια;\nΚόβουν το νερό. Κόβουν το φαγητό. Κόβουν το φως. Κόβουν τον αέρα. Κόβουν τα φτερά. Κόβουν την πρώτη ευκαιρία και δεν αφήνουν τη δεύτερη ευκαιρία να ανθήσει…\nΤο 2ο Σχολείο Δεύτερης Ευκαιρίας Κορυδαλλού «Γεώργιος Ζουγανέλης» είναι ένα Μικρό Πανεπιστήμιο, είναι ένα Κέντρο Πολιτισμού, είναι μια πολύχρωμη όαση πίσω από τα κάγκελα του Κέντρου Κράτησης Κορυδαλλού.\nΗθοποιοί, σκηνοθέτες, συγγραφείς, επιστήμονες, δημοσιογράφοι, γελοιογράφοι και δεκάδες εθελοντές έχουν στηρίξει με κάθε τρόπο το έργο αυτής της πολιτιστικής κυψέλης.\nΌσοι αποφασίζουν χωρίς να ξέρουν σε βάθος το έργο που παράγεται σε αυτό το Σχολείο Δεύτερης Ευκαιρίας πρέπει να τους πληροφορήσω πως αυτή η «κυψέλη» είναι η μοναδική στον Πλανήτη Γη η οποία δεν έχει «κηφήνες»…\nΚι όμως αυτή την «κυψέλη» θέλουν να την πνίξουν με τον καπνό της γραφειοκρατικής τους απραξίας κάποιοι βολεμένοι στα δροσερά τους γραφεία.\nΑς ρίξει μια ματιά κάποιος αρμόδιος – όσο ψηλά κι αν βρίσκεται – και ας ρίξει στον κάλαθο των αχρήστων τη σκέψη για κατάργηση του Σχολείου Δεύτερη Ευκαιρίας.\nΠριν όμως ας διαβάσει την παρακάτω ενημερωτική επιστολή των εκπαιδευτικών του 2ου Σχολείου Δεύτερης Ευκαιρίας Κορυδαλλού.\n«Ψήφισμα του Συλλόγου Εκπαιδευτικών υπέρ της συνέχισης λειτουργίας του εκτός έδρας τμήματος στο Νοσοκομείο Κρατουμένων Κορυδαλλού.\nΤην Παρασκευή 19 Ιουνίου 2020 πληροφορηθήκαμε από τη νέα Διευθύντρια του Ειδικού Κέντρου Υγείας Κρατουμένων Κορυδαλλού, κα Γέρου Κωνσταντίνα, ότι στις προθέσεις του Υπουργείου Προστασίας του Πολίτη και της Κεντρικής Επιτροπής Μεταγωγών είναι να κλείσει το Σχολείο στο Νοσοκομείο Κρατουμένων (εκτός έδρας τμήμα του 2ου Σχολείου Δεύτερης Ευκαιρίας Κορυδαλλού) και να μεταχθούν όλοι οι εκπαιδευόμενοί του από το Νοσοκομείο σε άλλα Καταστήματα Κράτησης.\nΤο Σχολείο αυτό είναι μεν μικρότερο, συγκριτικά με άλλες σχολικές δομές, ωστόσο παράγει σημαντικότατο έργο. Κατά τη φετινή σχολική χρονιά 2019-2020 προάγονται έντεκα (11) εκπαιδευόμενοι από τον Α΄ στον Β΄ Κύκλο Σπουδών, δύο (2) εκπαιδευόμενοι παίρνουν απολυτήριο, ενώ υπάρχει ήδη ενεργό ενδιαφέρον και από άλλους κρατούμενους για εγγραφή και φοίτηση στο Σχολείο κατά το προσεχές σχολικό έτος.\nΛίγα λόγια για το εκτός έδρας τμήμα του 2ου Σχολείου Δεύτερης Ευκαιρίας Κορυδαλλού:\nΤο εκτός έδρας τμήμα ξεκίνησε τη λειτουργία του κατά τη σχολική χρονιά 2014-2015, μετά από επίμονες προσπάθειες του τότε Διευθυντή Γιώργου Ζουγανέλη, του τότε Συλλόγου των εκπαιδευτικών του 2ου Σχολείου Δεύτερης Ευκαιρίας Κορυδαλλού, αλλά και χάρη στην αμέριστη βοήθεια της τότε Διευθύντριας του Νοσοκομείου Κρατουμένων Κορυδαλλού, κας Στέφη Μαρίας. Την προσπάθεια αυτή αγκάλιασαν εξαρχής και τέθηκαν αρωγοί και συμπαραστάτες (υλικά αλλά και ηθικά) φορείς όπως ο Δήμος Κορυδαλλού, η Β΄ ΕΛΜΕ Κορυδαλλού, ο Σύλλογος Δασκάλων Κορυδαλλού-Αγίας Βαρβάρας, τα σχολεία της περιοχής, το ΚΕΘΕΑ, αλλά και πλήθος ατόμων που το πληροφορήθηκε.\nΟ αλησμόνητος Γεώργιος Ζουγανέλης. Ο δημιουργός του 2ου Σχολείου Δεύτερης Ευκαιρίας. Το έργο του το συνεχίζουν με επιτυχία όσοι τον διαδέχθηκαν.\nΤις έξι (6) αυτές σχολικές χρονιές έως και τη φετινή, το Σχολείο έχει υποδεχθεί συνολικά περί τους εκατό (100) εκπαιδευόμενους-κρατούμενους και έχουν πάρει απολυτήριο τίτλο (ισότιμο με αυτό του Γυμνασίου) περίπου δεκαπέντε (15). Παράλληλα, έλαβαν χώρα μαθήματα ελληνομάθειας, τόσο από εκπαιδευτές του Σχολείου όσο και από εθελοντές, προκειμένου να προετοιμαστούν άλλοι κρατούμενοι για εξετάσεις που διεξάγει ανά διαστήματα Επιτροπή Α/βάθμιας Εκπαίδευσης, ώστε οι άνθρωποι αυτοί να αποκτήσουν τίτλο δημοτικού σχολείου και να ενταχθούν ακολούθως στο Σχολείου Δεύτερης Ευκαιρίας. Επίσης, εκπαιδευτές του Σχολείου και εθελοντές ανέλαβαν την προετοιμασία των κατ’ ιδίαν διδαχθέντων κρατουμένων, προκειμένου να δώσουν προαγωγικές εξετάσεις σε λυκειακές τάξεις, να λάβουν απολυτήριο τίτλο Λυκείου ή να προετοιμαστούν για τις Πανελλήνιες εξετάσεις.\nΗ πλειοψηφία των εκπαιδευόμενών μας είναι οροθετικοί κι αυτό γιατί, όσοι κρατούμενοι έχουν κάποιο περιστασιακό νόσημα, έρχονται στο Νοσοκομείο, περιθάλπονται για ένα χρονικό διάστημα και ακολούθως επιστρέφουν στο Κατάστημα Κράτησης. Συνεπώς, είτε δεν επιδιώκουν οι ίδιοι να ενταχθούν στο δυναμικό του Σχολείου, είτε κάτι τέτοιο δεν τους επιτρέπεται. Η χρονιότητα όμως της οροθετικότητας επέτρεψε τα τελευταία χρόνια να ενταχθούν κάποιοι εξ αυτών σε αυτό το σταθερό εκπαιδευτικό πλαίσιο. Διευκρινίζουμε ότι οι άνθρωποι αυτοί έχουν πραγματική ανάγκη να βρίσκονται κοντά στην Αθήνα προκειμένου να έχουν πρόσβαση στα μεγάλα νοσοκομεία της πρωτεύουσας όπου παρακολουθούνται από λοιμωξιολόγους, κάνουν εξετάσεις και δέχονται τη θεραπεία τους. Εξίσου απαραίτητη όμως είναι γι’ αυτούς η επαφή τους τόσο με τα θεραπευτικά προγράμματα του ΚΕΘΕΑ, όσο και με το Σχολείο. Ειδικότερα σε ό,τι αφορά την εκπαίδευση, γνωρίζουμε όλοι πόσο σημαντική είναι η δημιουργία ενός σταθερού εκπαιδευτικού περιβάλλοντος, με ανθρώπους που γνωρίζουν και εμπιστεύονται.\nΣτη διαδρομή μας αυτή, ως εκπαιδευτές, όλα αυτά τα χρόνια, συναντήσαμε αρκετές δυσκολίες, ακόμη και από τους ίδιους τους κρατούμενους. Έχοντας και οι ίδιοι αποδεχθεί τη θέση τους ως «αόρατοι», ανάξιοι εκπαίδευσης, απόβλητοι και παρείσακτοι, δεν μπορούσαν να αναγνωρίσουν το αναφαίρετο δικαίωμά τους στην εκπαίδευση και μάλιστα σε ένα Νοσοκομείο φυλακής. Ο αγώνας για να αλλάξουν αυτές οι αντιλήψεις, οι οποίες – σημειωτέον – είχαν γεννηθεί και εξαιτίας της απουσίας εκπαιδευτικών ευκαιριών, είναι διαρκής και κοινωνικός.\nΤαυτόχρονα, ως εκπαιδευτές, ζήσαμε τη συνεχή, ανιδιοτελή και συγκινητική ύπαρξη ενδιαφέροντος και κοινωνικής ευαισθησίας για τη συγκεκριμένη ομάδα-στόχο. Δεκάδες εκδηλώσεις πολιτιστικού και εκπαιδευτικού περιεχομένου πραγματοποιήθηκαν από εθελοντές. Θεατρικές και μουσικές παραστάσεις, ομιλίες επιστημονικού περιεχομένου, συζητήσεις με καλεσμένους από διάφορους χώρους του πνεύματος, προβολές, εκθέσεις έλαβαν χώρα τα χρόνια αυτά. Θα μπορούσαμε να αναφέρουμε ενδεικτικά τη Στέγη Γραμμάτων και Τεχνών, το Ευγενίδειο Ίδρυμα καθώς και πλήθος επιστημόνων και καλλιτεχνών που προσφέρθηκαν από μόνοι τους ή ανταποκρίθηκαν ευχαρίστως στο κάλεσμά μας να συνδράμουν με την παρουσία τους στην εκπαίδευση των μαθητών μας.\nΠέραν των μαθημάτων-γραμματισμών και των σχεδίων δράσης, έχουν κατά καιρούς πραγματοποιηθεί στον χώρο του Σχολείου εργαστήρια μουσικής, παραδοσιακών χορών, θεάτρου, ζωγραφικής, γκράφιτι, καλλιτεχνικών και άθλησης. Και πάλι, σημειώνοντας μόνο κάποια εξ αυτών να αναφέρουμε ότι στο πλαίσιο σχεδίου δράσης του Σχολείου Δεύτερης Ευκαιρίας το 2017-18 καλλιεργήθηκε στον προαύλιο χώρο κήπος με οπωροκηπευτικά και λουλούδια. Επίσης λειτούργησε λέσχη ανάγνωσης αλλά και λέσχη συζήτησης, σχεδόν επί τριετία, το πλούσιο λογοτεχνικό έργο της οποίας θα δημοσιοποιηθεί σύντομα. Ακόμα, τη φετινή χρονιά λειτούργησε, επιπλέον του προγράμματος του Σχολείου, εργαστήριο μουσικής, το οποίο εξοπλίστηκε πλήρως, χάρη σε δωρεές, με μουσικά όργανα. Ο δράσεις αυτές διεκόπηκαν «βίαια», λόγω της αναστολής λειτουργίας του Σχολείου με τα μέτρα που ελήφθησαν για τον κορονοϊό, κάτι βέβαια που είναι κατανοητό. Εξάλλου, είμαστε οι πρώτοι που θα θέλαμε να προασπίσουμε την υγεία των εκπαιδευομένων μας. Θα ήταν ωστόσο μεγάλη ματαίωση γι’ αυτούς, αν οι δράσεις αυτές χαθούν οριστικά, παράλληλα με την απώλεια του οικείου εκπαιδευτικού τους περιβάλλοντος, λόγω της μεταγωγής τους σε άλλα Καταστήματα Κράτησης.\nΘα θέλαμε να επισημάνουμε επίσης την καλή συνεργασία, αλληλοβοήθεια και ανταλλαγή καλών πρακτικών, μέσω επιμορφώσεων και όχι μόνο, με το ΚΕΘΕΑ καθώς αρκετοί από τους εκπαιδευομένους μας βρίσκονται σε διαδικασία απεξάρτησης. Σε ό,τι αφορά το Σχολείο ειδικά, έχει εκτιμηθεί θετικά ο ρόλος του στην τιτάνια αυτή μάχη τους με τις ουσίες. Θα ήταν παράλειψή μας να μην αναφέρουμε τη συνδρομή της Κοινωνικής Υπηρεσίας αλλά και των ψυχολόγων του Νοσοκομείου, χωρίς τη βοήθεια των οποίων πιθανόν να μην είχαμε καταφέρει να στήσουμε και να λειτουργήσουμε το Σχολείο.\nΔεν ισχυριζόμαστε ότι τα πράγματα είναι όλα ρόδινα. Θλιβόμαστε πολύ όταν αντικρίζουμε πρώην εκπαιδευομένους μας να εισάγονται και πάλι στο Κατάστημα Κράτησης και συχνά νιώθουμε αδύναμοι, όταν βρισκόμαστε εμπρός στα προσωπικά τους αδιέξοδα και δράματα. Αυτός όμως είναι ο ρόλος μας, αυτό έχουμε επιλέξει συνειδητά και αυτό συνεχίζουμε να επιτελούμε με επιμονή και προσήλωση στον στόχο, όσο καλύτερα μπορούμε.\nΚαι ερχόμαστε τώρα στο δια ταύτα: οι εκπαιδευόμενοί μας, άνθρωποι που βρήκαν επιτέλους πρόσβαση στην εκπαίδευση για πρώτη φορά μετά από χρόνια εγκλεισμού, κινδυνεύουν τώρα να χάσουν το σχολείο τους, το οικείο εκπαιδευτικό τους πλαίσιο, για δεύτερη φορά μέσα σε λίγους μήνες, μεταγόμενοι σε άλλα Καταστήματα Κράτησης. Η δε μεταγωγή τους θα έχει ως άμεση συνέπεια την αποδυνάμωση του Σχολείου από τον πληθυσμό του και το οριστικό κλείσιμό του.\nΤι εννοούμε «για δεύτερη φορά» και τι ακριβώς συνεπάγεται η μεταγωγή τους στην πράξη; Στο διάστημα της πανδημίας, προκειμένου να διατεθεί ο χώρος του Νοσοκομείου ως χώρος καραντίνας ώστε να εξυπηρετήσει πιθανά κρούσματα, οι εκπαιδευόμενοί μας, στο σύνολό τους σχεδόν, μετήχθησαν στις φυλακές όπου ανήκουν. Το αποτέλεσμα ήταν ότι, εκτός όλων των άλλων αυστηρών περιορισμών που αντιμετώπιζαν ως κρατούμενοι εξαιτίας των έκτακτων μέτρων (αναστολή επισκεπτηρίων, θεραπευτικών προγραμμάτων, αναστολή αλληλογραφίας και δεμάτων κ.λπ.), δεν μπορούσαν να έχουν καμία πρόσβαση σε εκπαιδευτικό υλικό, όπως συνέβη με τους μαθητές άλλων σχολείων ενώ επιπλέον, κάποιοι εξ αυτών, τέθηκαν σε 14ήμερη πλήρη απομόνωση ως καραντίνα και έλαβαν με καθυστέρηση ακόμα και τα απαραίτητα για τη θεραπεία φάρμακά τους. Αντίστοιχα προβλήματα και επιβάρυνση της υγείας τους αναμένεται να αντιμετωπίσουν, μεταγόμενοι για δεύτερη φορά μακριά από την Αθήνα, μέσα σε διάστημα λιγότερο από τρεις μήνες. Να σημειωθεί ότι στα Καταστήματα που ανήκουν κάποιοι εξ αυτών, δεν υπάρχει θεραπευτικό πρόγραμμα ή σχολείο ώστε να συνεχίσουν τις σπουδές που με τόσο κόπο και με τόσο μεγάλη καθυστέρηση κατάφεραν να ξεκινήσουν.\nΑντιμέτωποι με το κλείσιμο του εκτός έδρας τμήματος\nΩς Σύλλογος Εκπαιδευτικών του 2ου Σχολείου Δεύτερης Ευκαιρίας Κορυδαλλού δεν είμαστε διατεθειμένοι να αφήσουμε το μεγάλο αυτό έργο, το δικό μας αλλά και των περασμένων Συλλόγων, να χαθεί στη λήθη.\nΓνωρίζουμε πολύ καλά ότι η εκπαιδευτική πράξη απαιτεί συνέχεια κι εμπιστοσύνη που χτίζεται σταδιακά. Οι εκπαιδευόμενοί μας πρέπει να συνεχίσουν τη φοίτησή τους στο σχολείο απ’ όπου ξεκίνησαν.\nΓνωρίζουμε ότι, αν μεταχθούν οι μαθητές του Α΄ Κύκλου, στην ουσία δεν θα υπάρχει Σχολείο από τον Σεπτέμβριο.\nΓνωρίζουμε ότι όσο δύσκολα ανοίγει ένα σχολείο, τόσο εύκολα κλείνει.\nΓνωρίζουμε ότι αν κλείσει το σχολείο, θα είναι υπερβολικά δύσκολο να ανοίξει και πάλι κάποια επόμενη χρονιά.\nΓνωρίζουμε ότι η μόνιμη διαμονή στο Νοσοκομείο μιας «κατηγορίας» κρατουμένων ίσως δημιουργεί συνθήκες γκετοποίησης. Η φοίτηση όμως στο Σχολείο είναι 2ετής και όχι μόνιμη. Σημαντικό βεβαίως για εκείνους αλλά και για εμάς, θα ήταν να συνεχίζουμε τη στήριξή μας και στους εκπαιδευόμενους που ολοκλήρωσαν το Σχολείο Δεύτερης Ευκαιρίας και επιθυμούν να συνεχίσουν τη φοίτησή τους στο Λύκειο, ως κατ’ ιδίαν διδασκόμενοι. Σε κάθε περίπτωση πάντως, θεωρούμε ότι η διαχείριση του συγκεκριμένου ζητήματος απαιτεί πολύ προσεκτικό σχεδιασμό και όχι βεβιασμένες κινήσεις, οι οποίες αγνοούν τις ιδιαίτερες ανάγκες, τα δικαιώματα αλλά και τα επιτεύγματα των κρατούμενων (δυνάμει) μαθητών μας.\nΖητάμε να μη ληφθεί καμία τέτοια απόφαση για κλείσιμο του εκτός έδρας τμήματος του 2ου Σχολείου Δεύτερης Ευκαιρίας Κορυδαλλού.\nΖητάμε όλοι οι μαθητές μας να συνεχίσουν απρόσκοπτα τις σπουδές τους στο Σχολείο μας, στο Σχολείο τους!\nO Σύλλογος Εκπαιδευτικών του 2ου Σχολείου Δεύτερης Ευκαιρίας Κορυδαλλού».\nΣύλλογος Εκπαιδευτικών του 2ου Σχολείου Δεύτερης Ευκαιρίας Κορυδαλλού\nΣχολείο στο Νοσοκομείο Κρατουμένων\nΔιαδικτυακό εργαστήριο για εκπαιδευτικούς από το «Ίδρυμα Ωνάση»\nΤα αίτια της μεγάλης πτώσης των βαθμών στις Εισαγωγικές και η τεράστια σπατάλη φόρων\n«Ο Σιμιγδαλένιος» του Αλέξανδρου Αδαμόπουλου από την Ελπίδα Αμίτση στο «Θέατρο ΕΝ-Α»


Όλοι οι δρόμοι την Κυριακή οδηγούν… στο Καρναβάλι Ορχομενού (φωτορεπορτάζ) – viotianet.gr\nΞεπέρασαν κάθε προσδοκία οι δηλώσεις συμμετοχής στη φετινή παρέλαση των αρμάτων στο Καρναβάλι Ορχομενού που θα πραγματοποιηθεί την Κυριακή 17 Μαρτίου στις 4.00 το απόγευμα. Σύμφωνα με τους υπεύθυνους της διοργάνωσης οι συμμετέχοντες είναι περισσότερα από 1000 άτομα σε 11 συνολικά γκρούπ όσα και τα επιβλητικά άρματα των εθελοντών τεχνιτών του Ορχομενού.\nΟι δηλώσεις συμμετοχής ωστόσο θα συνεχιστούν μέχρι και το ερχόμενο Σάββατο για όσους επιθυμούν να δούν από μέσα το καρναβάλι Ορχομενού φτιάχνοντας όμως τις δικές τους στολές.\nΟι κατασκευές έχουν ολοκληρωθεί στο σύνολό τους και αυτό που απομένει είναι η κατασκευή ενός νέου τύπου αεροπλάνου που το βράδι στις 7.00 μετά τη μεγάλη παρέλαση των αρμάτων, θα κάψει το βασιλιά καρνάβαλο, ένα έθιμο μοναδικό στην Ελλάδα.\nΤα μέλη του παραδοσιακού και πολιτιστικού συλλόγου Ορχομενού καλούν όλη τη Στερεά να δώσει το παρών στις εκδηλώσεις της Κυριακής και στο ξεφάντωμα.\nPrevious: Σενάριο Νο 1: Πολιτικο-αυτοδιοικητικό παιχνίδι\nNext: Αίτημα λειτουργίας ομοειδών τμημάτων ΤΕΙ, στην πόλη της Λιβαδειάς από το Επιμελητήριο


All is Business: Aνακοίνωση Ανεξάρτητων Ελλήνων για την παραίτηση του Α. Μπερούτσου από το ΤΧΣ\nAνακοίνωση Ανεξάρτητων Ελλήνων για την παραίτηση του Α. Μπερούτσου από το ΤΧΣ\nΤον Ιούλιο του 2013 ο πρόεδρος των ΑΝΕΞΑΡΤΗΤΩΝ ΕΛΛΗΝΩΝ Πάνος Καμμένος είχε καταγγείλει ονομαστικά το διορισμό του Χ. Μάκκα (ως εκπροσώπου της Εθνικής) και του Α. Μπερούτσου στο ΤΧΣ. Σήμερα, ο κ. Μπερούτσος παραιτήθηκε επικαλούμενος «προσωπικούς λόγους» στη σκιά μίας σκανδαλώδους εκχώρησης δημόσιας περιουσίας, στην οποία εμπλέκονται η Εθνική τράπεζα και το ΤΧΣ! Δηλαδή, η συγκυβέρνηση διορίζει τέως και νυν διαχειριστές κερδοσκοπικών οργανισμών, σε θέσεις που παρέχουν προνομιακή πληροφόρηση, οι οποίοι διαχειρίζονται απ' ευθείας συμφωνίες με κερδοσκοπικά funds του εξωτερικού.\nΌταν οι προσωπικοί διορισμοί γίνονται «παραιτήσεις για προσωπικούς λόγους»,\nΌταν διαχειριστές κερδοσκοπικών οργανισμών παίρνουν θέσεις - κλειδιά σε κέντρα αποφάσεων που αφορούν το μέλλον του έθνους,\nΌταν οι δήθεν επενδυτές αποκτούν οργανισμούς εθνικής σημασίας με χρηματοδότηση του ελληνικού δημοσίου, τότε το success story μετατρέπεται σε πλιάτσικο για ολίγους.\nΠλιάτσικο από διορισμένες διοικήσεις σε επιχειρηματικά σχήματα αμφιβόλου προέλευσης, σε καθεστώς αδιαφάνειας ακόμα και έναντι του κοινοβουλευτικού ελέγχου. Εδώ φαίνεται και η σκοπιμότητα της συστηματικής απαξίωσης του πολιτεύματος.\nΟι ΑΝΕΞΑΡΤΗΤΟΙ ΕΛΛΗΝΕΣ είχαμε προειδοποιήσει έγκαιρα και δυστυχώς δικαιωνόμαστε. Τώρα προειδοποιούμε όσους μετέχουν σε αυτή την σκανδαλώδη εκτροπή, ότι θα λογοδοτήσουν μέχρις ενός. Καλά θα κάνουν να μας πιστέψουν.


Άρης - ΠΑΟ 0-2 , άψυχοι και ανίκανοι! | Aris God Blog για τον ΆΡΗ - Άρης ποδόσφαιρο, μπάσκετ, οπαδοί\nΟ Άρης ξεκίνησε καλά το μάτς , πιέζοντας τα πρώτα 15 λεπτά , χωρίς ωστόσο να απειλήσει τον Παναθηναικό.\nΣταδιακά οι φιλοξενούμενοι , που ήταν άριστα στημένοι στον αγωνιστικό χώρο , ανέβασαν την απόδοσή τους. Τότε απείλησε ο Άρης με τον Αγκάνθο , μετά από 2 μακρινές μπαλιές , αλλά ο Ισπανός ήταν άστοχος.\nΣτο 43 , μετά από λάθος του Ουντόζι στο κέντρο , ο Παναθηναικός από πλάγιο , έτρεξε γρήγορα στην επίθεση και έβγαλε μια συρτή σέντρα και ο Πουλίδο απλά κοίταζε τον Κλωναρίδη να σκοράρει για το 0-1.\nΤο δεύτερο ημίχρονο ήταν το δράμα. Μηδενική ανάπτυξη από τον Άρη , που έδειχνε ανήμπορος να αντιδράσει.. Ήρθε μετά και ο τραυματισμός του Μαρινάκη και η διακοπή των 10 λεπτών (ευτυχώς αποφεύχθηκαν τα χειρότερα για τον νεαρό μπακ). Στη συνέχεια ο Άρης δέχθηκε άλλο ένα γελοίο γκολ μετά από λάθος πάσα του Πουλίδο.\nΗ συνέχεια ήταν διαδικαστική , ακόμα και μετά την κόκκινη κάρτα στον Κλωναρίδη και αφού έμειναν 20+ λεπτά μαζί με τις καθυστερήσεις. Ο Άρης αρκέστηκε στο να περιμένει το παιχνίδι να τελειώσει.\nΑπό τα λίγα που είδα στον χθεσινό Άρη :\n-Απομονωμένος ο Αγκάνθο στην επίθεση.\n-Ανυπαρξία των αμυντικών μας χάφ σε όλους τους τομείς του παιχνιδιού.\n-Οι παίκτες μας έμεναν πολύ κοντά ο ένας στον άλλο , αφήνοντας πολλούς κενούς χώρους στα εξτρέμ του ΠΑΟ.\n-man to man μαρκάρισμα του Κύργια πάνω στον Μπέργκ\nΑντίθετα ο Αναστασίου είχε πολύ καλό πλάνο που εξασφάλισε στην ομάδα του μια πολύ εύκολη νίκη.\nΓια τα αρνητικά τώρα :\nΟ Ισπανός είναι πλέον ένα φάντασμα του εαυτού του. Χάνει τις μισές προπονήσεις κάθε εβδομάδα και η φυσική του κατάσταση είναι για τα κλάματα. Δεν έχει δύναμη ούτε να τρέξει! Το χειρότερο όμως είναι ότι σε κάθε επαφή πέφτει κάτω και ζητάει φάουλ ,ενώ συνήθως δεν υπάρχει τίποτα.\nΧαρακτηριστικό είναι ότι ο Μανιάς που μπήκε ως αλλαγή έκανε αυτό που δεν μπόρεσε να κάνει ο Αγκάνθο σε όλο το παιχνίδι : ένα σουτ στην εστία.\nΓενικά ο Ισπανός δεν βοηθάει ΚΑΘΟΛΟΥ τον Άρη και (η άποψή μου) πρέπει να αντικατασταθεί από τον Μανιά για 1-2 παιχνίδια.\n2) Αμυντικά χαφ\nΤο να θεωρούνται στον Άρη βασικοί χαφ ο Οικονομόπουλος και ο Ηρακλής , μόνο ως κατάντια μπορεί να χαρακτηριστεί... Αλλά το μεγάλο πρόβλημα είναι ότι ο μεταγραφικός σχεδιασμός του καλοκαιριού άφησε την ομάδα κυριολεκτικά ''γυμνή'' στον νευραλγικό χώρο του κέντρου.\n-Οι περσινοί μας βασικοί χαφ , Κοέλιο και Παπαστεριανός , δεν έμειναν στην ομάδα , παρότι υπήρχε αυτή η δυνατότητα. Ειδικά ο 2ος , ήταν μεγάλο...φαουλ , αφού ήταν από τους καλύτερους παίκτες μας πέρσι. Αντί αυτού αποκτήθηκε αυτός ο... Παπαδόπουλος , που είναι γελοιογραφία ποδοσφαιριστή. Άμυνα 0 και επίθεση 0... Σε όλα τα ματς που έχει αγωνιστεί ήταν στην καλύτερη εμφάνισή του μέχρι τώρα ,μετριότατος! Σε όλες τις άλλες , το μαύρο χάλι! Ένας παίκτης που αποκτήθηκε για να είναι βασικός.\nΗ άλλη περίπτωση είναι του Ελσνέρ που , ας μην ξεχνάμε , αποκτήθηκε ως αμυντικός χαφ! Έλα όμως που τα σέντερ μπακ μας είναι ανύπαρκτα! Μετακινούμε λοιπόν τον Ελσνέρ στην άμυνα για να συμμαζέψει τα ασυμμάζευτα με τον Πουλίδο και μένουμε στο κέντρο με Οικονομόπουλο - Ηρακλή! Και όταν δεν παίζουν αυτοί οι 2 , το χάος!\nΜε μεγάλη ευθύνη και στα 2 γκολ ο αρχηγός. Στο πρώτο τον περνάει ο Κλωναρίδης (!!!) σαν σταματημένο και χωρίς μάλιστα να αγγίξει την μπαλα! Στο δεύτερο δίνει μια πάσα στο πουθενά , προσπαθώντας να βρει τον Νταμαρλή ανάμεσα σε 2 αντιπάλους. Φυσικό είναι να την χάσει ο Νταμαρλής (που δεν φταίει καθόλου!).\nΕυκαιρίες του δόθηκαν και δεν έχει προσφέρει το παραμικρό. Χθές νομίζω το ποτήρι ξεχείλισε. Πέρασε ως αλλαγή , ζήτημα είναι να ακούμπησε 2 φορές την μπάλα και μετά τραυματίστηκε μόνος του και αποχώρησε... Μήπως είναι καιρός να τον αφήσουμε εκτός αποστολής (λέω εγώ!) ? Τι παραπάνω προσφέρει από τον Σουνά ή τον Καραγιάννη ?\nRedDragon είπε... 10 Νοεμβρίου 2013 - 12:10 μ.μ.\nΠρώτα από όλα οφείλω να πω ότι ο Βάζελος ήταν η 2η ομάδα που παίξαμε φέτος που είχε πλάνο, στρατηγική κ καλούς παίχτες. Η άλλη ήταν ο Ατρόμητος.\nΜπορεί να μην θυμίζει τον Παναθηναϊκό του παρελθόντος αλλά κ πάλι είναι μία καλή ομάδα.\nΧθες τους έβλεπες να προσπαθούν να παίξουν από τα άκρα. Και απο εκεί προήλθε το 1ο γκολ αλλά κ κάποιες άλλες φάσεις που δημιούργησαν.\nΕμείς από την άλλη δεν έχουμε επιθετικό πλάνο. Μηδέν ανάπτυξη. Μόνο γιόμες κ στημενες φάσεις. Δεν είναι τυχαίο που από τα 5 γκολ που έχουμε βάλει τα 4 είναι απο στημένα.\nΣυμφωνώ 100% για το Μανιά. Πιστεύω ότι είναι πολύ αδικημένος φέτος. Έχει διάθεση, τρέχει μαρκάρει κ το παιδί είναι σεντερ φορ. Κρίμα που δεν έβαλε το γκολ χθες για να ανέβει κ η ψυχολογία του.\nΟ Τζον Ίμπεχ είναι ανέκδοτο.\nΚαλύτερος χθες για μένα ήταν ο Ψυχογιός μαζί με τον Μανιά.\nΟ Πουλίδο τραγικός...\nΑυτά. Με τις υγείες μας.\nArisleme είπε... 10 Νοεμβρίου 2013 - 12:54 μ.μ.\nΓια μια ακομη φορα συμφωνω απολυτα με τον Γιωργο.\nΚρατησαμε εναν παικτη που δεν κανει προπονησεις και εχει το υψηλοτερο συμβολαιο και ο οποοιος παιζει με προβλημα τραυματισμου συνεχεια. Για μενα ο αγκανθο πρεπει να μπαινει πλεον μονο ως αλλαγη στο β μερος καθε ματς. Ο μανιας ειναι καιρος να επιστρεψει βασικος. Το παιδι ειναι γεροδεμενο, ψηλο, παλευει,τρεχει,πιεζει και νομιζω ειναι ζητημα χρονου να βαλει ενα γκολ. Μολις το βαλει θα ανεβει η ψυχολογια του και θα δουμε τον πραγματικο μανια. Συνεχιζω να τον πιστευω σαν παικτη. Η πιεση του κοσμου ειναι αυτη που δεν τον αφηνει να αποδωσει νομιζω. Αξιζει πολλες ακομα ευκαιριες\nΕιναι πραγματικα ΚΑΤΑΝΤΙΑ να εξαρτωμαστε απο τον ηρακλη και τον οικονμοπουλο στα χαφ... ο παπαδοπουλος μαλλον θα πρεπει να κρεμασει τα παπουτσια του απο τωρα ενω για τον τριανταφυλλακο ας μην μιλησω καλυτερα. Η τριαδα των χαφ μας πρεπει να ειναι ηρακλης, οικονμοπουλος/νταμαρλης, τατος. Ναι εκει φτασαμε.\nΕιμαστε μια πραγματικη ομαδα-τσιρκο φετος. η περσινη ομαδα πιστεψτε ή οχι εκανε 3-4 καλα παιχνιδια που επαιξε και μπαλα κιολας! η φετινη ομαδα ειναι απλα για γελια! νομιζω πως και με ομαδα ερασιτεχνικου να παιζαμε αυτη τη στιγμη θα χαναμε.\nUnknown είπε... 10 Νοεμβρίου 2013 - 1:30 μ.μ.\nΚαλησπερα κι απο μενα. Ειδα μονο το διαστημα 45-75 και μπορω να πω οτι η ομαδα ηταν τραγικη. Και γενικα η ολη εικονα της πρεπει να ειναι γελοια και μια απο τα ιδια. Πραγματικα αρχιζω και πιστευω οτι πολυ δυσκολα θα σωθουμε φετος. Το deja vu με την περσινη χρονια γινεται ολο και πιο εντονο.\nΟσον αφορα το παλικαρι τον Μαρινακη, ελπιζω να ειναι καλα. Παραλιγο να ζησουμε τραγικη βραδια...\nΑνώνυμος είπε... 10 Νοεμβρίου 2013 - 1:30 μ.μ.\nΧθες δεν υπηρχε κορυφαιος....ακομα και ο ψυχογιος μετα το 44 δεν υπηρχε στο γηπεδο..\nο Μανιας δεν ξερω ..δεν με πειθει..τρεχει αλλα δεν μπορει να κανει βασικα πραγματα...Προτιμω Αγγελουδαρο.\nΟπως ειπε και ο αριςλεμε χθες και θα συμφωνησω με την αποψη του...τελικα η ομαδα ισως δεν χρειαζεται εναν προπονητη-προπονητη...Χρειαζεται εναν να τονωσει την ψυχολογια της!\nΑλλα για μενα τυχων αλλαγες πρεπει να γινουν μετα το ματς με τον συμπο...\nΟσο για αυτα με τον Κοτσαριδη που γραφονται....Με αυτην την λογικη γιατι να μην παρει ευκαιριες και ο αντωνιαδης και ο καραγιαννης?? λες και αμα γυρισει ο κοτσαριδης θα γινουμε ομαδαρα.\nArisleme είπε... 10 Νοεμβρίου 2013 - 1:40 μ.μ.\nΚαι ο αγγελουδης πρεπει να παρει ευκαιριες και ο μανιας και ο κοτσαριδης και ο αντωνιαδης και ο καραγιαννης. Ακομα και ο λεμονης λεω εγω. τον θυμαστε τον λεμονη? μια χαρα τα πηγαινε στα φιλικα και μετα εξαφανιστηκε. Τι παραπανω εχουν αυτοι που παιζουν τωρα απο αυτους?\nΔεν χανουμε τιποτα να δοκιμασουμε.Αλλα πρωτα να μας εξηγησει καποιος γιατι επιμενει ο μιλινκοβιτς στον τριανταφυλλακο. Αφου βλεπει οτι δεν μπορουν καποιοι παικτες ας δοκιμασει τους υπολοιπους. δεν θα του πει κανεις τιποτα αν ριξει μεσα κοτσαριδη καραγιαννη και λοιπους.\nΧειροτερα παντως απο τωρα δεν θα παμε. Οπως και να εχει η κατασταση ειναι τραγικη και χρειαζονται αλλαγες-σοκ για να ξυπνησουν ολοι.\njim είπε... 10 Νοεμβρίου 2013 - 1:56 μ.μ.\nΠΑΙΚΤΕΣ ΓΙΑ ΤΑ ΠΑΝΗΓΎΡΙΑ\nΔΙΟΙΚΗΣΗ ΥΠΟ ΤΟΥ ΜΗΔΕΝΟΣ\nΟΤΙ ΚΙ ΑΝ ΠΟΥΜΕ ΕΙΝΑΙ ΛΙΓΟ...\nΜΟΝΟ ΤΑ ΕΥΧΟΛΟΓΙΑ ΕΜΕΙΝΑΝ ΚΑΙ ΑΥΤΑ ΕΙΝΑΙ ΓΙΑ ΤΟΥΣ ΟΝΕΙΡΟΠΟΛΟΥΣ...\nSkolix είπε... 10 Νοεμβρίου 2013 - 2:38 μ.μ.\nΘα συμφωνησω με το αρθρο και το σχολιο του Red. O Παναθηναικος ειχε σαφη προβληματα στην αμυνα, αλλα μπροστα εβλεπες μια οργανωση, ενα πλανο. Παιζαν στον κενο χωρο εξαιρετικα, ειχαν κινηση και μεθοδο.\nΟ Παπαδοπουλος ειναι ανεκδοτο. Ο Ιμπε περπαταει ακομα κι οταν μπαινει αλλαγη. Τον κραζαμε βεβαια οτι δε μαρκαρει, αλλα ο Σταυροπουλος χθες τα ιδια εκανε. Ο Νανο θυμισε Ρομπερτο Καρλος.\nΟταν βεβαια οι εμπειροι σου παικτες δε βλεπονται, δε μπορεις να περιμενεις πολλα. Δυστυχως μας κρεμασαν Αγκανθο και Πουλιδο. Ειδικα ο τελευταιος επανηλθε στις κακες εμφανισεις, οπως στο ξεκινημα της σεζον.\nΗταν απο τις λιγες φορες που παρατησα το ματς γυρω στο 70'. Δεν εχω καμια εμπιστοσυνη στην ομαδα πλεον.\nΛεγαμε "δεν υπαρχει Κερκυρα φετος". Μηπως υπαρχει;\nΑνώνυμος είπε... 10 Νοεμβρίου 2013 - 2:45 μ.μ.\nΠαιδια χθες ηταν το χειροτερο ματς που εχουμε κανει..Εχουμε κανει χαλια ματς αλλα οχι και σαν το χθεσινο. Μετα το 44 δεν υπηρχε ομαδα ΑΡΗΣ στο γηπεδο.\nΝΑVAS είπε... 10 Νοεμβρίου 2013 - 3:12 μ.μ.\nΗ ΟΜΑΔΑ ΕΙΝΑΙ ΤΗΣ ΠΛΑΚΑΣ ΚΑΙ Η ΚΑΤΡΑΚΥΛΑ ΤΕΛΕΙΩΜΟ ΔΕΝ ΕΧΕΙ\nΜΕ ΚΑΠΟΙΟΝ ΔΙΑΦΩΝΟΥΣΑ ΕΔΩ ΣΤΟ ΜΠΛΟΓΚ ΤΟ ΚΑΛΟΚΑΙΡΙ ΚΑΙ ΤΟΥ ΕΛΕΓΑ ΟΤΙ Η ΟΜΑΔΑ ΔΕΝ ΕΧΕΙ ΧΑΦ ΠΟΥ ΠΑΜΕ ΚΑΙ ΜΟΥ ΕΛΕΓΕ ΡΕ ΦΙΛΕ ΠΛΑΚΑ ΜΑΣ ΚΑΝΕΙΣ Η ΟΜΑΔΑ ΕΧΕΙ 6-7 ΧΑΦ.\nΦΑΤΕ ΤΑ ΣΤΗΝ ΜΑΠΑ ΤΩΡΑ ΤΑ 6-7 ΧΑΦ\nΣΟΒΑΡΗ ΕΥΘΗΝΗ ΚΑΙ ΤΟΥ ΜΙΛΙΝΚΟΒΙΤΣ ΠΟΥ ΕΠΙΜΕΝΕΙ ΜΕ ΑΥΤΟΝ ΤΟΝ ΑΜΠΑΛΟ ΤΟΝ ΑΧΡΗΣΤΟ ΤΟΝ ΠΑΠΑΔΟΠΟΥΛΟ ΟΠΩΣ ΕΠΙΣΗΣ ΚΑΙ ΜΕ ΤΟΝ ΤΡΙΑΝΤΑΦΥΛΛΑΚΟ\nΠΡΟΤΙΜΩ ΣΤΗΝ ΓΑΜΑ ΞΕΧΡΕΩΜΕΝΟΙ ΚΑΙ ΜΕ ΕΝΑ ΟΡΑΜΑ ΠΑΡΑ ΑΥΤΗΝ ΤΗΝ ΚΑΤΑΝΤΙΑ.ΚΟΥΡΑΣΤΗΚΑΜΕ ΕΛΕΟΣ.\nΝΑ ΕΙΝΑΙ ΚΑΛΑ Ο ΣΥΝΔΕΣΜΟΣ\nΝΑVAS είπε... 10 Νοεμβρίου 2013 - 3:15 μ.μ.\nΠΑΠΑΔΟΠΟΥΛΟΣ,ΙΜΠΕΧ ΚΑΙ ΤΡΙΑΝΤΑΦΥΛΛΑΚΟΣ ΑΜΑ ΞΑΝΑΠΑΙΞΟΥΝΕ ΕΙΝΑΙ ΥΠΟΠΤΟ.ΕΤΣΙ ΛΕΩ ΕΓΩ\nΑΝΤΕ ΣΤΟ ΔΙΑΟΛΟ ΛΑΜΟΓΙΑ ΚΑΙ ΜΠΑΤΗΡΗΔΕΣ\nΑνώνυμος είπε... 10 Νοεμβρίου 2013 - 3:16 μ.μ.\nΝαβας ειπαμε για τα χαρτακια..\nΟσο για τος 6-7 χαφ απο την στιγμη που πηρες τον παπαδοπουλο (αντι του κοελιο) δεν γινοταν να παρεις αλλο παικτη στα χαφ.\nnavas είπε... 10 Νοεμβρίου 2013 - 3:27 μ.μ.\nμαραουντερ δεν καταλαβες τι λεω.το παλικαρι μου ελεγε οτι αυτοι που εχουμε οτι ειναι καλοι και οτι ειμαστε πληρης απο αποψη ποιοτητας στο κεντρο ανω εγω διαφωνουσα και ελεγα οτι τα παλικαρια δεν κανουν και οτι η μαδα ειναι γυμνη εκει\nΑνώνυμος είπε... 10 Νοεμβρίου 2013 - 3:41 μ.μ.\nΠοιος το ελεγε?\npsomod είπε... 10 Νοεμβρίου 2013 - 4:05 μ.μ.\nσυμφωνώ σε όλα τα σχόλια αλλά θέλω κάνοντας το συνήγορο του διαβόλου να παραθέσω τα εξης:\n1.η στρατηγική του Αναστασιου πως ήταν καλύτερη από του Μιλινκοβιτσ όταν στα πρώτα 40 λεπτά του αγώνα ο ΑΡΗΣ είχε 10 λάθη και τέσσερις καλές ευκαιρίες για γκολ ενώ ο βαζελος είχε 25 λάθη και καμία ουσιαστική τελική. Ο Αναστασιου στο πρώτο ημίχρονο ήταν απλά τυχερός και έπεσε πάνω στο ντεφορμαρισμα του Αγκανθο. Στο δεύτερο ημίχρονο στο 55` έχουμε 10`διακοπή με γεγονός που κανένας δεν μπορούσε να προβλέψει από πριν ποιος από τους παίχτες θα σοκαριστεί περισσότερο. Ξεκινάει το ματς στο 65` και δεχόμαστε γκολ μετά από τραγικό προσωπικό λάθος του αρχηγού. Παιχνίδι στο β` ημίχρονο δεν πρόλαβε να παιχτεί , για όσους λένε ότι παίζαμε με 11 και οι άλλοι με 10 μάλλον δεν κατάλαβαν ότι ο Νταμαρλης έπαιζε σέντερ μπακ λόγω της διάσεισης του Κυργια.\n2. Διαιτησία και εντός έδρας ήττες: στα εκτός έδρας παιχνίδια καθαρίζονται παίχτες κλειδιά που θα ήταν αναγκαίοι στα εντός έδρας ματς. Μια ομάδα δεν μπορεί να δεθεί όταν κάθε βδομάδα παίζει αναγκαστικά με άλλη σύνθεση.\n3. Συσπείρωση και δουλειά είναι η μόνη λύση.\n4. Ηλιαδη ΞΥΠΝΑ!!!! βάλε τους κατάλληλους ανθρώπους δίπλα σου και δεν θα χάσεις!! διώξε όλους τους αλλόθρησκους από την ΠΑΕ που βρίσκονται σε πόστα φέρνουν χρήματα και έχουν άμεση σχέση με τις χορηγίες που δεν έρχονται. Αυτοί αντίθετα σε εκθέτουν συνεχώς.\nVamos_G1 είπε... 10 Νοεμβρίου 2013 - 7:13 μ.μ.\nΕκεί κατήντησαν τον μεγάλο Άρη οι τυχάρπαστοι παράγοντες μας κύριοι. Κομπάρσο κ περίγελο του πρωταθλήματος, όντας η ΜΟΝΑΔΙΚΗ πλέον ομάδα δίχως νίκη στην έδρα της (2 βαθμοί σε 5 παιχνίδια!!!!!).\nΠαικτικά ότι κ να πούμε είναι λίγο. Πλέον την κατάσταση την θεωρώ ύποπτη κ το λέω ανοιχτά πια ότι για συγκεκριμένους "ποδοσφαιριστές" της ομάδας πλέον εύχομαι να τραυματίζονται επί μονίμου βάσεως, γιατί έτσι είναι ο μόνος τρόπος για να μην τους βλέπω εντεκαδάτους κ κάνω εμετό. Όσον αφορά την "έμπειρη" τριάδα αγκάνθο-τάτου-πουλίδο, νομίζω το πιο έντιμο θα είναι να κάτσουν στον πάγκο κ να δωθούν ευκαιρίες κ σε παιδιά που δεν έχουμε δει μέχρι τώρα.\nΤέλος, όσον αφορά τις δηλώσεις του προέδρου του Άρη (εδώ γελάμε μάλλον), οι τοποθετήσεις του ότι η ομάδα ΘΑ ανέβει, ΘΑ πάει καλύτερα, ΔΕΝ ΘΑ κινδυνεύσει, μόνο εκνευρισμό μου προκαλούν πλέον. Με την "διοίκηση ψηφίδη" γλυτώσαμε το μπαμ έστω κ την τελευταία στιγμή. Φέτος αρχίζω να πιστεύω ότι δεν θα είμαστε τόσο τυχεροί. Κ τότε, βρείτε τρύπα να κρυφτείτε από τα χέρια μας καταστροφείς των ονείρων μας...\nΑκόμα περιμένω να μάθω τι απέγινε το πόρισμα της Nexia, οι χορηγίες του 1.5 εκατομμυρίων κ ποιανού εισήγηση ήταν ο ίμπε...\nGiorgos T. είπε... 11 Νοεμβρίου 2013 - 8:09 π.μ.\nΕυτυχως η δυστηχως χαλασε ο υπολογιστης μου και ετσι η μονη εικονα που εχω απο αντιδρασεις των οπαδων μας ειναι απο το μπλογκ μας...\nπανω~κατω συμφωνω με ολους σας, μεγαλη καταντια οσα βλεπουμε στο γηπεδο! η αναγεννηση επανομης πριν 3 χρονια στην γ εθνικη επαιζε πολυ καλυτερα( και ειχε τον κατσε βασικο)!!!\nΠαντως τον τατο μην τον κραζετε, γτ τουλαχιστον αυτος προσπαθησε!\nθα γραψω μεσα στην εβδομαδα αρθρο για οσους απογοητευουν φετος, οποτε εκει θαψτε ελευθερα :p


Μένουμε Ελλάδα.... μόνοι μας;\nΑρχική Hotels Μένουμε Ελλάδα…. μόνοι μας;\nΣε μια έντονη προσπάθεια ευαισθητοποίησης και ενημέρωσης των αρμοδίων κυβερνητικών παραγόντων έχει επιδωθεί το Ξενοδοχειακό Επιμελητήριο.\nΜε μια αφίσσα που, ενημερώνει για τα προβλήματα που αντιμετωπίζει ο κλάδος, αλλά κυρίως για τις αρνητικές συνέπειες που θα έχει ο Τουρισμός, από ενδεχόμενη αύξηση του ΦΠΑ και κατά συνέπεια η Εθνική Οικονομία.\n… μόνοι μας;\nΕίναι το εύλογο ερώτημα των Ξενοδοχειακών και Τουριστικών Επιχειρήσεων.\nΑυτό ακριβώς το ερώτημα θέτει με την προαναφερθείσα διαφημιστική αφίσσα το Ξενοδοχειακό Επιμελητήριο πρός την κυβέρνηση.\nΟ πίνακας που παραθέτει δείχνει πως η Ελλάδα έχει την μεγαλύτερη επιβάρυνση ΦΠΑ από τις ανταγωνίστριες χώρες, και τονίζει πως ο Τουρισμός είναι η Δύναμη της Ελλάδας για να βγεί από αυτή την πρωτόγνωρη κρίση.\nΠροηγούμενο άρθροΔιάσκεψη για την κλιματική αλλαγή στη Μεσόγειο\nΕπόμενο άρθροΗ Βίκυ Βάρφη Director of Business Development του Γραφείου Πωλήσεων του Ομίλου Ν. Δασκαλαντωνάκη, Grecotel-Classical Hotels


Πλαζ και διακοπές στην Χαλκιδική - Star.gr\nΕΛΛΑΔΑ Πέμπτη, 20 Ιουλίου 2017, 22:23\nΤο star.gr στην Χαλκιδική! Η «ΠΛΑΖ» με τα τιρκουάζ νερά και την πίτσα τρούφας που τρελαίνει τους Γερμανούς-ΦΩΤΟΡΕΠΟΡΤΑΖ\nΤο περιοδικό Focus αποθεώνει την Σιθωνία και τον Νέο Μαρμαρά και οι λόγοι είναι πολλοί! Πρώτη ανάρτηση: 20-07-2017 19:04\nΤο σλόγκαν των Βορειοελλαδιτών «σαν την Χαλκιδική δεν έχει» έφτασε μέχρι την… Γερμανία. Το περιοδικό «Focus» αποθεώνει και τα τρία "πόδια" της μεγάλης χερσονήσου και προτείνει ανεπιφύλακτα στους Ευρωπαίους να τα επισκεφτούν για διακοπές το φετινό καλοκαίρι.\nΣτο άρθρο η Χαλκιδική, η οποία συνδυάζει σε πολλά σημεία της βουνό και θάλασσα, περιγράφεται ως ένας «ονειρεμένος τόπος» που προσφέρεται για μπάνιο, καταδύσεις, πεζοπορία, ορειβασία, φιλοσοφία και ιστορία. Η μεγάλη χερσόνησος εκτός από φανταστικές παραλίες (οργανωμένες και ελεύθερες) και άπειρους κολπίσκους, διαθέτει σπήλαια, αλλά και εκπληκτικά μονοπάτια για διαδρομές, και θεματικά πάρκα αφιερωμένα στο έργο του μεγάλου δασκάλου Αριστοτέλη, ενώ στο τρίτο "πόδι" της βρίσκεται το Άγιο Όρος, όπου οι άντρες μπορούν να βρεθούν για προσευχή και οι γυναίκες να το θαυμάσουν, κάνοντας τον περίπλου με πλοίο! Και όλα αυτά, όπως λέει το Focus μια ανάσα από την πανέμορφη Θεσσαλονίκη, όπου οι φοιτητές, τα Λαδάδικα, η παραλιακή λεωφόρος Νίκης, τα πρωτότυπα καφέ, τα εναλλακτικά εστιατόρια και τα γιγαντιαία Malls προσφέρουν απίθανες εμπειρίες διασκέδασης και εμπειρίες στους επισκέπτες.\nΤο γερμανικό περιοδικό κάνει ειδική αναφορά στο δεύτερο "πόδι" της Χερσονήσου και πιο συγκεκριμένα στην Σιθωνία και στην περιοχή του Νέου Μαρμαρά. Υμνεί τον παραδοσιακό οικισμό του «Παρθενώνα» και το βουνό «Χολομώντας», τονίζοντας την εντυπωσιακή διαδρομή, από τα Βράσταμα στην κοιλάδα του ποταμού Χαβρία.\nΣημαντικό ρόλο στην τουριστική ανάδειξη της Σιθωνίας, εκτός από την φυσική ομορφιά των τοπίων και τα κρυστάλλινα νερά, έπαιξε βεβαίως και η ύπαρξη πολυτελών ξενοδοχειακών συγκροτημάτων, αλλά και οργανωμένων και ελεύθερων κάμπινγκ στην περιοχή.\nΤο star.gr βρέθηκε στον Νέο Μαρμαρά και επισκέφτηκε την «ΠΛΑΖ» που ξετρελαίνει όχι μόνο τους Γερμανούς, αλλά και τουρίστες από κάθε γωνιά του κόσμου, που καταφθάνουν στην Χαλκιδική για ξεκούραση, διασκέδαση και αναψυχή.\nΤιρκουάζ νερά, exclusive υπηρεσίες, νόστιμα πιάτα, ρομαντικά ηλιοβασιλέματα, παραδεισένιες διαδρομές και μοναδική φιλοξενία κερδίζουν τους επισκέπτες και κάνουν διάσημο αυτό τον ευλογημένο τόπο σε όλο τον κόσμο.\nΔίπλα στο θρυλικό Grant Resort «Πόρτο Κάρρας» με τα ξενοδοχεία, τα κέντρα θαλασσοθεραπείας, το bowling, τον ιππικό όμιλο, το γκολφ και το καζίνο, δύο κοσμοπολίτικα beach bars «βουλιάζουν» από τουρίστες.\nΚαθημερινά το «Kohi Beach Bar Restaurant» και το «ΠΛΑΖ Cocktails and Food» που βρίσκονται στην ιδιοκτησία του επιχειρηματία Χρήστου Κουτσού, σφύζουν από ζωή και δονούνται στους ήχους επιλεκτικής μουσικής με live μπάντες και γνωστούς djs, προσφέροντας ατέλειωτες ώρες διασκέδασης και χαλάρωσης στους πελάτες τους.\nΟι ξαπλώστρες πολυτελείας του “Kohi”, το εστιατόριο με τα θαλασσινά και τα εξωτικά cocktails από τη μια, η κουζίνα-παραλίας με πίτσες γεμάτες τρούφα και οι μεγάλες μαξιλάρες κάτω από κιόσκια της “ΠΛΑΖ” από την άλλη, εντυπωσιάζουν μικρούς και μεγάλους που καταφθάνουν εδώ για το μπάνιο τους.\nΠατώντας πάνω σε... λεπτό βοτσαλάκι, με τις ακτίνες του ήλιου να ζεσταίνουν σώμα και καρδιά και τα γαλαζοπράσινα νερά της θάλασσας να παίρνουν μακριά κάθε έγνοια, όλα μοιάζουν εκεί παραδεισένια και καταπληκτικά. Ρόλο «κλειδί» στο μαγευτικό ταξίδι έχουν δύο καταξιωμένοι barmen από την Θεσσαλονίκη! Ο Βασίλης Καλαϊτζής και ο Αναστάσιος Βιζυηνός, οι οποίοι έχουν κερδίσει διακρίσεις σε παγκόσμιους διαγωνισμούς, εργάζονται εκεί και «μεθάνε» γλυκά με τα σέικερ, τις μίξεις και τα αρώματα τους επισκέπτες.\nΚάπου εκεί, ανάμεσα στις γαστριμαργικές οάσεις και στα γραφικά της ψαροχώρια της Σιθωνίας με τα καταλύματα για όλα τα βαλάντια, οι παραλίες: Παράδεισος, Ελιά, Πόρτο Κουφό, Καλαμίτσι, Καβουρότρυπες, Καρύδι και Αρμενιστής σας περιμένουν να τις εξερευνήσετε! Ένας επίγειος παράδεισος δηλαδή μόλις λίγα χιλιόμετρα από την «νύφη» του Θερμαϊκού.\nΓια όλα αυτά και για άλλα πολλά… οι Γερμανοί ξεχωρίζουν εδώ και δεκαετίες την Χαλκιδική! Μήπως λοιπόν ήρθε η στιγμή να την γνωρίσετε και εσείς καλύτερα;\nΦΩΤΟ star.gr- αρχείο eurokinissi


επιδότηση Archives — Kalithea Press\nΑνάσα σε πολλούς καταστηματάρχες των οποίων οι επιχειρήσεις έχουν πληγεί από τον κορονοϊό, αναμένεται να δώσει η επιδότηση για την αγορά εξωτερικής θερμάστρας που προανήγγειλε ο Υπουργός Ανάπτυξης και Επενδύσεων, κ. Άδωνις Γεωργιάδης. Αφορμή αποτέλεσε η δυσμενής πορεία της πανδημίας και η ταχύτητα μετάδοσης του ιού που αυξάνεται επικίνδυνα. «Όσο μπαίνουμε στο χειμώνα, τόσο κλεινόμαστε μέσα […]\nΣήμερα, η Ευρωπαϊκή Επιτροπή ανακοίνωσε ότι θα χορηγήσει συνολικά 677 εκατ. ευρώ σε 436 επιτυχόντες του διαγωνισμού για τις επιχορηγήσεις εκκίνησης του Ευρωπαϊκού Συμβουλίου Έρευνας (ΕΣΕ). Οι επιχορηγήσεις αυτές εντάσσονται στο ενωσιακό πρόγραμμα έρευνας και καινοτομίας «Ορίζων 2020» και θα βοηθήσουν τους νέους ερευνητές να δημιουργήσουν ομάδες και να πραγματοποιήσουν καινοτόμα έργα σε κάθε επιστημονικό τομέα, από […]


Βόρεια Ενδοχώρα - Οδηγός της Λευκάδας - Lefkada Slow Guide\nΑρχική » Εκδρομές » Βόρεια Ενδοχώρα\nΛευκάδα - Aξιοθέατα Σφακιωτών - Φαράγγι της Mέλισσας - Kάβαλος - Λαγκάδα - Πευκούλια - Λευκάδα\nΟι διαδρομές που σας προτείνουμε θα σας δώσουν τη δυνατότητα να γνωρίσετε σε βάθος τον Δήμο Σφακιωτών. Ένας τόπος για να αποκαλυφθεί, θα πρέπει να σκύψεις και να τον αφουγκραστείς. Να μιλήσεις με τους ντόπιους, να κάτσεις μαζί τους στο καφενείο και να ακούσεις τις ιστορίες τους. Έτσι, θα μάθεις για τα ωραία μέρη που δεν έχει αγγίξει ακόμα ο μαζικός τουρισμός.\nΤο τοπίο των εν λόγω χωριών είναι πραγματικά εκπληκτικό και η γη εξαιρετικά εύφορη. Σε όσους αρέσουν οι περιπατητικές διαδρομές εδώ θα ανακαλύψουν αμέτρητα μονοπάτια που οδηγούν σε μέρη με πανέμορφη θέα αλλά και άγρια ομορφιά. Κάποια από αυτά θα σας τα αποκαλύψουμε στη συνέχεια.\nΛίγο πριν φτάσουμε στο χωριό Λαζαράτα, μια ταμπέλα αριστερά μας οδηγεί στο λόφο που βρίσκεται ο Ναός του Προφήτη Ηλία. Από αυτό το σημείο μπορείτε να απολαύσετε τη θέα των χωριών του Δήμου Σφακιωτών αλλά και της πόλης της Λευκάδας. Το μονοπάτι που βρίσκεται κάτω από το καμπαναριό οδηγεί στα χωριά Σπανοχώρι και Λαζαράτα. Εάν κατευθυνθούμε προς τη μεριά του λόφου που βρίσκεται πίσω από τον ναό, μετά από λίγα μέτρα διακρίνεται ένα μονοπάτι στα αριστερά.\nΟι ασθενέστεροι, μεταξύ των οποίων και οι καπνιστές, θα δυσκολευτούν, όμως η διαδρομή αξίζει τον κόπο (η απόσταση καλύπτεται σε 10-15 λεπτά), γιατί θα σας αποκαλυφθεί μια άλλη πλευρά του νησιού με πανέμορφη θέα και ένα εκκλησάκι κόσμημα, τον Άγιο Στέφανο, χτισμένο μέσα στην εσοχή ενός βράχου. Είναι σίγουρο ότι οι περισσότεροι Λευκαδίτες δεν το γνωρίζουν, εκτός ίσως από κάποιους παλαιότερους.\nΕπιστρέφουμε στο κεντρικό δρόμο και προχωράμε ευθεία μπροστά προς το χωριό Κάβαλος. Βλέπουμε μια ταμπέλα που μας οδηγεί προς τα δεξιά και μετά από λίγο έναν δρόμο στα αριστερά, τον οποίο παρακάμπτουμε προχωρώντας ευθεία στις παρυφές του χωριού. Λίγο μετά την έξοδό μας από το χωριό βλέπουμε αριστερά έναν λίγο ανηφορικό δρόμο που σχεδόν αμέσως μας οδηγεί σε ένα πλάτωμα όπου βρίσκεται το ξωκλήσι του Παντοκράτορα. Είναι μια ιδιωτική εκκλησία με ανώθυρα αρχαιοελληνικού ναού, ενώ χρέη καμπαναριού εκτελεί μια βελανιδιά. Το εκκλησάκι γιορτάζει στις 6 Αυγούστου, του Σωτήρος. Λίγο πιο πέρα βρίσκεται ο εγκαταλελειμμένος, αλλά ιδιαίτερα επιβλητικός ανεμόμυλος του Κοσπέτου.\nΕπιστρέφοντας στο δρόμο μας, αξίζει να κάνουμε μια πολύ μικρή στάση λίγο πιο κάτω δεξιά για να δούμε τα πηγάδια του Στενόφρυα, από όπου παλαιοτέρα γίνονταν η ύδρευση του οικισμού. Συνεχίζοντας την πορεία μας κατευθυνόμαστε προς το φαράγγι της Μέλισσας το βασικότερο και πλέον επιβλητικό αξιοθέατο της περιοχής. Εάν οδηγείτε αμάξι, κοιτάξτε τον χιλιομετρικό δείκτη και όταν θα έχετε διανύσει περίπου 1.300 μέτρα, προσπαθήστε να εντοπίσετε μια πέτρινη μάντρα δεξιά σας. Λίγα μέτρα πιο κάτω, στα αριστερά, ξεκινά ένας χωματόδρομος που οδηγεί στο φαράγγι. Ο Δήμος Σφακιωτών έχει ξεκινήσει εργασίες για τη διάνοιξη των παλιών μονοπατιών του φαραγγιού ώστε να είναι επισκέψιμο.\nΟ χωματόδρομος που οδηγεί στο φαράγγι είναι βατός, αλλά θέλει λίγη προσοχή. Η διαδρομή μας δίνει την αίσθηση ότι το μέρος είναι ανέγγιχτο. Χαρακτηριστική είναι η ύπαρξη μιας ιδιαίτερης πανίδας που γίνεται αντιληπτή από τα κελαηδίσματα των πουλιών και τα κοάσματα των βατράχων. Πληροφοριακό έντυπο του Δήμου αναφέρει: «Στα απότομα τοιχώματα φωλιάζουν αρπακτικά, όπως γεράκια, κερκινέζια, τσιχλογέρακα, φάσσες, ξεφτέρια, κούκοι, κουκουβάγιες και τσαλαπετεινοί, ενώ υπάρχουν σε αφθονία κουνάβια, αλεπούδες, ασβοί, νυφίτσες, ακανθόχοιροι, οχιές, σαϊτάρια, μπεκάτσες, τρυγόνια, κοτσύφια και πέρδικες. Το φυτικό μεγαλείο εκπροσωπείται από πλατάνια, λεύκες, ιτιές, δάφνες, αρμυρίκια, σκλήθρα, πεύκα, κυπαρίσσια, δάφνες, βελανιδιές, πουρνάρια, βάτους, αγριοτριανταφυλλιές, αγριαπιδιές, αγριοκουτσουπιές, μυρτιές, χρυσόξυλα, σχίνοι, κοκορεβυθιές, κουμαριές, αγριλίδες, λυγαριές, φυλλίκια, παλιούρια, σπάρτα, ασπάλαθοι και ασφάκες. Επίσης, υπάρχουν πλούσιοι κήποι, πολλές συκιές και αχλαδιές».\nΜια πρώτη στάση μπορούμε να κάνουμε στην πηγή στη σπηλιά. Πιο κάτω γεφυράκια τοξωτά ή επίπεδα, παλιοί νερόμυλοι και άλλα ιδιόμορφα χτίσματα δείχνουν ότι παλαιότερα η συγκεκριμένη περιοχή ήταν ένα μέρος με ζωή. Υπάρχουν αναφορές για αυτά τα χτίσματα στο διάταγμα του Βολτέρου Βρυένιου που δημοσιεύτηκε το 1355. Προχωρώντας θα βρεθούμε σε ένα ξέφωτο. Στο σημείο αυτό συναντιόνται τρεις χείμαρροι (τώρα με ελάχιστο νερό) και αρχίζει η περιοχή του φαραγγιού.\nΟι ταμπέλες μας υποδεικνύουν δυο κατευθύνσεις: μία προς Απεταστή και μία προς Κακό Λαγκάδι.\nΤο μήκος τους ανέρχεται στα 2 χιλιόμετρα και απαιτείται περίπου μισή ώρα για να τα διασχίσει κανείς, συνοδεία κελαηδισμάτων πουλιών και κοασμάτων βατράχων.\nΕναλλακτική προσέγγιση του Φαραγγιού της Μέλισσας: Κατευθυνόμενοι από την πόλη της Λευκάδας προς τους Σφακιώτες,μετά από 4 περίπου χιλιόμετρα στα δεξιά μας βρίσκεται το μνημείο που ανήγειρε ο Δήμος για να τιμήσει την εξέγερση των Σφακισάνων εναντίον των Άγγλων. Εκεί, υπάρχει πινακίδα που μας κατευθύνει προς το φαράγγι της Μέλισσας. Η διαδρομή μέχρι τον χωματόδρομο που οδηγεί στο φαράγγι είναι γραφική και ο δρόμος καλός.\nΕπιστρέφοντας στον ασφαλτοστρωμένο δρόμο στρίβουμε δεξιά με κατεύθυνση προς το χωριό Κάβαλος. Προτείνουμε να κάνετε μια στάση στη μικρή πλατεία του χωριού με τα δύο παραδοσιακά καφενεία. Στο ένα μάλιστα από αυτά υπάρχει και η καρέκλα του κουρέα σε περίπτωση που θελήσετε να κουρευτείτε! Εδώ ο χρόνος μοιάζει σαν να έχει σταματήσει σε μια άλλη εποχή. Αν μπορέσετε να το κατανοήσετε και να το σεβαστείτε, τότε θα περάσετε καλά. Οι ντόπιοι είναι ιδιαίτερα κοινωνικοί και αν βρεθείτε σ’ αυτόν τον χώρο Κυριακή, αλλά όχι αργότερα από τις 12 το μεσημέρι, τότε θα έχετε την ευκαιρία να δοκιμάσετε τα εκπληκτικά μεζεδάκια του κυρ-Βαγγέλη που ανεβάζουν το κέφι των παρευρισκομένων. Αν και 80 χρόνων, είναι ακμαιότατος. Είναι ο αρχιτσέλιγκας του χωριού, ο χασάπης και ο (κυριακάτικος) ψήστης.\nΟ Κάβαλος βρίσκεται στην πιο πλεονεκτική θέση σε σύγκριση με τα άλλα χωριά των Σφακιωτών, δεδομένου ότι βρίσκεται στην κορυφή του λόφου και «βλέπει» πανταχόθεν. Μια περιδιάβαση στους δρόμους του παραδοσιακού χωριού θα αποδειχτεί ενδιαφέρουσα. Αξίζει να επισκεφθείτε τον ανεμόμυλο του χωριού που πρόσφατα ανακαινίσθηκε και την εκκλησία της Αγίας Αικατερίνης και του Αγίου Νικολάου που διαθέτει εξαιρετικές αγιογραφίες του Σπύρου Γαζή και τέμπλο του Π. Προσαλέντη. Μην ξεχάσετε επίσης να δείτε το άριστα οργανωμένο Λαογραφικό Μουσείο που στεγάζεται σε ένα όμορφο κτήριο χτισμένο σε ένα ειδυλλιακό περιβάλλον.\nΣτη συνέχεια, μέσω της Λαγκάδας θα βρεθούμε στις παραλίες της Δυτικής Λευκάδας. Κατηφορίζουμε από τον Κάβαλο και μπαίνουμε στον κεντρικό δρόμο με κατεύθυνση προς Λευκάδα. Λίγο πιο κάτω, στη θέση Φρυά, βλέπουμε μια ταμπέλα προς Άγιο Νικήτα. Η διαδρομή είναι γραφική και πνιγμένη στο πράσινο. Στο τέλος της βρίσκεται μια από τις ωραιότερες παραλίες της Λευκάδας, τα Πευκούλια. Λίγο πιο κάτω συναντάμε τις παραλίες του Αγίου Νικήτα και το Κάθισμα. Ανάλογα με τη διάθεσή σας, μπορείτε να κατευθυνθείτε σε κάποια παραλία είτε να επιστρέψετε από αυτόν τον δρόμο στη Λευκάδα.


ΝΔ προς Τσίπρα: Ψηφίστε την τροπολογία για την κατάργηση της μείωσης του αφορολόγητου - Usay.gr\nΝΔ προς Τσίπρα: Ψηφίστε την τροπολογία για την κατάργηση της μείωσης του αφορολόγητου\nΜάιος 14, 2019, 9:05 μμ Μάιος 14, 2019\n«Με τη μείωση του αφορολόγητου, που ψήφισε μόνος του ο ΣΥΡΙΖΑ, οι εργαζόμενοι και οι συνταξιούχοι χάνουν σχεδόν ένα μηνιάτικο. Και αυτό, την ώρα που ο κ. Τσίπρας “βαφτίζει” το προεκλογικό του επίδομα “13η σύνταξη”», αναφέρει η εκπρόσωπος Τύπου της Νέας Δημοκρατίας.\nΌπως τονίζει η Σοφία Ζαχαράκη, «η Νέα Δημοκρατία έφερε στη Βουλή τροπολογία για την κατάργηση της μείωσης του αφορολογήτου, με την οποία συμφωνούν και άλλα κόμματα της αντιπολίτευσης. Αν δεν την ψηφίσει ο κ. Τσίπρας θα επιβεβαιώσει ότι για μια ακόμη φορά εξαπατά τους Έλληνες».


Λεφτά με το τσουβάλι για έργα ανάπλασης και υποδομών σε Καλλιθέα και Μοσχάτο by kallitheaonline.gr kallitheaonline.gr - ΚΑΛΛΙΘΕΑ καλλιθέα kallithea\nΛεφτά με το τσουβάλι για έργα ανάπλασης και υποδομών σε Καλλιθέα και Μοσχάτο\nΠ 02/08/2008 14:27:04\nO μύθος ότι οι δήμοι Καλλιθέας και Μοσχάτου δεν έχουν χρήματα στα ταμεία ώστε να προχωρήσουν στα έργα ανάπλασης και υποδομών που θα ανακουφίσουν τους δημότες, κατέρρευσε. "Φέρτε μας προτάσεις που θα ομορφύνουν την πόλη σας και εμείς θα το χρηματοδοτήσουμε, η νομαρχία Αθηνών έχει λεφτά" δήλωσε ενώπιον εκατοντάδων πολιτών, ο Νομάρχης Αθηνών, Γιάννης Σγουρός. Αμέσως μετά την τελετή εγκαινίων σύγχρονης παιδικής χαρά επί των οδών Χρυσοστόμου Σμύρνης και Έβρου στο Μοσχάτο. Ένα έργο συνολικού προϋπολογισμού 550.000 ευρώ, που χρηματοδοτήθηκε από τη Νομαρχία Αθηνών και υλοποιήθηκε από την Τεχνική Υπηρεσία του Δήμου Μοσχάτου, η οποία και είχε εκπονήσει την κατασκευαστική μελέτη. Να σημειωθεί ότι στην Καλλιθέα ένα έργο το οποίο έγινε με την χρηματοδότηση από τη Νομαρχία Αθηνών είναι και το νέο πάρκο Ιλισσού στην Καλλιθέα.\nΣυνεπώς, εφόσον ο δήμος Καλλιθέας δεν έχει χρήματα όπως υποστηρίζει, ενώ ταυτόχρονα χαρίζει εκατοντάδες χιλιάδες ευρώ σε δεκάδες εκδηλώσεις κάθε χρόνο για τις οποίες η συντριπτική πλειοψηφία της πόλης αδιαφορεί ή σε επιδοτήσεις συλλόγων και διαφόρων άλλων... σωματείων, τώρα έχει. Έχει να χρηματοδοτηθεί και από τη Νομαρχία Αθηνών αλλά και τα ευρωπαϊκά χρηματοδοτικά προγράμματα, όπως και από ιδιώτες επενδυτές οι οποίοι δηλώνουν πρόθυμοι να προσφέρουν τα κεφάλαια τους.\nΠεζοδρόμηση γύρω από την πλατεία Κύπρου\nΈνα έργο το οποίο θα αναβάθμισει σε πολύ σημαντικό βαθμό και την ποιότητα ζωής στην Καλλιθέα, αλλά και θα τονώσει δυναμικά την αγορά της πόλης, είναι η πεζοδρόμηση γύρω από την πλατεία Κύπρου. Πάγιο αίτημα εδώ κι ένα χρόνο περίπου και των κατοίκων και των καταστηματαρχών της περιοχής. Μάλιστα, οι καταστηματάρχες σε συνεννόηση με τους περίοικους έχουν καταθέσει από πέρυσι πολύ συγκεκριμένη πρόταση και για την χρηματοδότηση του έργου.\nΗ πρόταση αυτή είναι να γίνει πεζοδρόμηση της Λασκαρίδου και Σαπφούς από την Φιλαρέτου και την Ματζαγριωτάκη, καθώς και να ληφθούν μέτρα ήπιας κυκλοφορίας οχημάτων γύρω από την πλατεία. Όπως περίπου έγινε και στην κεντρική πλατεία της Νέας Σμύρνης και στο Μπουρνάζι, κ.α. "Όσοι δήμοι αναπτυχθήκανε το πέτυχαν διότι έκαναν πεζοδρομήσεις. Η πλατεία Κύπρου είναι ένα σημείο εκκίνησης. Θα ακολουθήσουν κι άλλες προσπάθειες, αν ο Δήμος δείξει ενδιαφέρον" τονίζει ο Πρόεδρος Συλλόγου Καταστημάτων Υγειονομικού Ενδιαφέροντος, κ. Παναγιώτης Νίκας. "Όμως δεν μας έχουν απαντήσει ακόμα. Από τον Μάιο του 2007 καταθέσαμε ολοκληρωμένη την πρόταση μας για την ανάπλαση της πλατείας, και με οικονομική προσφορά και σχέδια από κατασκευαστική εταιρία, προς τον Δήμο Καλλιθέας, προτείνοντας μάλιστα την συγχρηματοδότηση από πλευράς μας για την υλοποίηση του έργου".\nΠράσινες ταράτσες, προσόψεις κτιρίων\nΆλλο μεγάλο έργο το οποίο μπορεί να γίνει στην Καλλιθέα με χρήματα από ευρωπαϊκά προγράμματα είναι η ανανέωση των προσόψεων παλαιών κτιρίων και πολυκατοικιών, όπως έγινε και στην Αθήνα. Όπως επίσης μπορεί να "τρέξει" αμέσως με χρήματα που δίνει γι' αυτόν ακριβώς τον σκοπό η Ε.Ε., το πρόγραμμα "πράσινες ταράτσες". Πρόταση για την χρηματοδότηση του έργου αυτού από την Ε.Ε. κατέθεσε πρόσφατα στο δημοτικό συμβούλιο του δήμου Καλλιθέας, ο δημοτικός σύμβουλος κ. Βασίλης Παπαχρήστος. Στην ίδια κατεύθυνση πιέζει με συνεχείς τοποθετήσεις του και ο δημοτικός σύμβουλος, κ. Δημήτρης Κάρναβος. Ο κ. Κάρναβος σε όλες τις τελευταίες συνεδριάσεις του δημοτικού συμβουλίου Καλλιθέας ζητά επίμονα από την διοίκηση του δήμου Καλλιθέας να προχωρήσει στην άμεση απορρόφηση κονδυλίων από την ΕΕ για μια σειρά έργων που θα μπορούσαν να γίνουν στην Καλλιθέα.\nΆλλωστε, στην πρόσφατη συνεδρίαση του δημοτικού συμβουλίου Καλλιθέας ο δημοτικός σύμβουλος και επικεφαλής της Δ.ΔΕ., κ. Βασίλης Δημόπουλος ζήτησε από την διοίκηση του δήμου, να μην ξαναφέρει πρόταση προς ψήφιση για χρηματοδότηση συλλόγου ή σωματείου της πόλης, αλλά να διαθέσει περισσότερα χρήματα με τρόπο που θα εξυπηρετούσαν τους χαμηλόμισθους εργαζόμενους και χαμηλοσυνταξιούχους της πόλης και σε ότι αφορά τα αιτήματα των συλλόγων να τους χορηγεί υλικά και είδη για τις δραστηριότητες τους και όχι χρήματα. Ενώ είναι συνεχείς οι παρεμβάσεις δημοτικών συμβούλων της αντιπολίτευσης για περικοπή διαφόρων άσκοπων, δαπανών, για γενικότερο συμμάζεμα των οικονομικών του δήμου και για καλύτερες υπηρεσίες στους πολίτες.


Όπλα, άρθρα για την χρήση τους και τους νόμους περί αυτών\nΕίναι πάντα καθυσηχαστικό να έχει κανείς ένα όπλο (μαχαίρι, πιστόλι, κλομπ), ώστε να μπορέσει να αντιμετωπίσει κάποιον που θέλει το κακό του. Το θέμα είναι αν ο νόμος το επιτρέπει και αν ο καθένας έχει το ψυχικό σθένος να το χρησιμοποιήσει.\nΤα Όπλα στην Αυτοάμυνα\nΤα όπλα είναι επίκαιρο θέμα στους διάφορους αθλητικούς συλλόγους πολεμικών τεχνών όπου ο καθένας διδάσκει τάχα κάποια τέχνη του μαχαιριού, κλομπ κλπ. και τρόπους αντιμετώπισης επιτιθέμενων με αυτά. Με λίγη αντικειμενικότητα και έρευνα πραγματικών στοιχείων και περιστατικών, γρήγορα ανακαλύπτει κανείς ότι τίποτα από αυτά δεν έχει βάση.\nΔεν ζούμε σε άνομη χώρα. Οι πραγματικές επιθέσεις εναντίων πολιτών με τέτοια όπλα είναι σχεδόν μηδαμινές σε σύγκριση με τον πληθυσμό. Κοινώς, το να ενθαρρύνει κανείς όσους είναι στην ουσία αθλητές να μαθαίνουν να χρησιμοποιούν παράνομα όπλα και δήθεν τεχνικές χρήσης τους ή και αντιμετώπισής τους είναι λίαν επιεικώς ανούσιο και άκρως επικίνδυνο.\nΣτη πραγματικότητα, ο Ελληνικός και Ευρωπαϊκός νόμος απαγορεύει την οπλοκατοχή, οπλοφορία και οπλοχρησία και οι ποινές ειδικά του τελευταίου μπορεί να καταστρέψουν τη ζωή σου. Το μόνο που δέχεται είναι το πρόσφορο όπλο και αυτό ακόμη με φειδώ στη χρήση πάντα με το ενδεχόμενο ποινής φυλάκισης ακόμη και σε αυτοάμυνα.\nΑυτοάμυνα με όπλα στο σπίτι\nΑυτοάμυνα με όπλα στο σπίτι, τι λέει η Ελληνική νομοθεσία, τι είναι Νόμιμη Αυτοάμυνα στο σπίτι, κατά πόσο μπορεί κανείς να χρησιμοποιήσει όπλο και, τι θεωρείται ΟΠΛΟ ανάλογα με τον ΝΟΜΟ.\nΤο ταπεινό μπαστούνι\nΤο μπαστούνι/μαγκούρα θεωρείται ένα βοήθημα για περπάτημα ηλικιωμένου, αδύναμου ή τραυματισμένου ατόμου. Αυτός είναι ίσως ο κύριος λόγος για τον οποίο δεν συναντάται συχνά σε νεότερα χέρια.\nΤο μπαστούνι αυτοάμυνας\nΟ άνθρωπος πάντα νιώθει μια επιπλέον σιγουριά όταν «οπλίζεται» με ένα τέτοιο αντικείμενο, χωρίς καν να έχει λάβει έστω και μια απλή εκπαίδευση στη χρήση του.\nΜετά από 44 και πλέον χρόνια της μέχρι σήμερα προσωπικής εμπειρίας και όλες τις προσπάθειές μας, εμείς στο Combatives Group δεν έχουμε βρει ΚΑΝΕΝΑΝ άοπλο τρόπο κατά του μαχαιρού που να λειτουργεί 100%.\nΑποκάλυψη μέρος 2 – Άοπλη αυτοάμυνα ενάντια μαχαιριού\nΦυσικά ο νόμος έχει δικαίως τις αντιρρήσεις του σε κάτι τέτοια δεδομένου ότι αποτελούν μονομαχία (ίσως και δολοφονία) που είναι παράνομη. Αυτή η απαγόρευση αποτελεί και προστασία από το νόμο και είναι δυστυχώς, ένας άλλος λόγος που διδάσκονται bullshit από bullshitters.\nΑυτοάμυνα και μαχαίρι\nΈχουμε κατακλυστεί από «εδικούς», δασκάλους που θεωρούν ότι μια επίθεση με μαχαίρι αντιμετωπίζεται άοπλα μόνο όταν το άοπλο θύμα ξέρει να χρησιμοποιήσει μαχαίρι. Όχι μόνο διδάσκουν την “τέχνη του μαχαιριού” χωρίς οι ίδιοι να έχουν αντιμετωπίσει ποτέ μαχαίρι, αλλά διδάσκουν και πώς να αντιμετωπιστεί άοπλοι.(;;;)


Online κράτηση πτήσης από Στοκχόλμη - για Γκουαντζού τώρα από 7.957 SEK - Lufthansa\nΠτήση Στοκχόλμη Γκουαντζού από 7.957 SEK\nΚαταπληκτικοί ναύλοι για την πτήση σας από Στοκχόλμη προς Γκουαντζού\nΠροσπαθείτε να βρείτε προσιτές τιμές πτήσεων από Στοκχόλμη για Γκουαντζού; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Γκουαντζού CAN τον Μαρτίου 2022 από 7.957 SEK.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Στοκχόλμη προς Γκουαντζού διατίθεται με 7.957 SEK, τον Μαρτίου 2022.


Super Derby προσφορά στην Νοβιμπετ στον αγώνα Λίβερπουλ- Ατλέτικο\nΛίβερπουλ- Ατλέτικο με Super Derby προσφορά στην Novibet\nΝοέμβριος 3, 2021, 1:27 pm - Nikolaos Koravakis\nΤέταρτη αγωνιστική της φάσης των ομίλων Champions League και το πρόγραμμα για άλλη μια φορά έχει πολύ συναρπαστικούς αγώνες. Η Novibet προσφέρει φυσικά στα εγγεγραμμένα μέλη της όλους τους αγώνες της κορυφαίας διασυλλογικής διοργάνωσης στο κουπόνι της και αυτό με κορυφαίες αποδόσεις και πλήθος ειδικών στοιχημάτων. Ο αγώνας που ξεχωρίζει απόψε δεν είναι άλλος από το ματς στο “Άνφιλντ”, όπου η Λίβερπουλ θα υποδεχτεί την Ατλέτικο Μαδρίτης.\nΗ Novibet Greece συνέχεια εξελίσσεται και σίγουρα μπορούμε να πούμε ότι πλέον είναι μια από τις καλύτερες στοιχηματικές εταιρείες στην Ελλάδα, καθώς οι Έλληνες παίκτες την προτιμούν για πολλά από τα πονταρίσματα τους. Η συγκεκριμένη στοιχηματική εταιρεία πρωτοπορεί σε πολλούς τομείς του διαδικτυακού στοιχήματος, όπως το Betradio, το ραδιόφωνο στην πλατφόρμα της Novibet.gr, το οποίο είναι προσβάσιμο για τα εγγεγραμμένα μέλη. Εκεί μπορείς να ακούσεις εκπομπές για στοίχημα, αθλητικές αναλύσεις, αλλά και πολλά ακόμα. Επίσης θα βρεις πολλές προσφορές, όπως και Free Bet. Τονίζουμε ότι ισχύουν όροι και προϋποθέσεις.\nΘέλει το απόλυτο και την πρόκριση η Λίβερπουλ\nΣτις πρώτες τρεις αγωνιστικές για την φάση των ομίλων του Τσάμπιονς Λιγκ οι “κόκκινοι” έχουν το απόλυτο με τρεις νίκες. Απόψε θέλουν να πάρουν ακόμα μια νίκη, με την οποία θα κλείσουν και ένα εισιτήριο για την επόμενη φάση της κορυφαίας διασυλλογικής διοργάνωσης. Στο ματς της Μαδρίτης η ομάδα του Γίργκεν Κλοπ πέρασε με νίκη 3-2 και έδειξε ότι βρίσκεται σε πολύ καλή κατάσταση. Ο Κλοπ στον πάγκο της Λίβερπουλ μετράει μόλις δυο ήττες εντός έδρας στο Τσάμπιονς Λιγκ. Μια από αυτές ήταν όμως κόντρα στην Ατλέτικο του “Τσόλο” Σιμεόνε.\nΣτην Πρέμιερ Λιγκ η Λίβερπουλ είναι ακόμα αήττητη την φετινή σεζόν και θέλει να επιστρέψει και πάλι στην κορυφή της Αγγλίας. Την προηγούμενη αγωνιστική εντός έδρας με την Μπράιτον παραχώρησε όμως ανέλπιστα ισοπαλία 2-2. Έτσι βρίσκεται τρεις βαθμούς πίσω από την πρωτοπόρο Τσέλσι. Απόψε θα λείψουν λόγω τραυματισμών οι Ναμπί Κεϊτά και Τζέιμς Μίλνερ. Επιστρέφουν στην αγωνιστική δράση όμως οι Τιάγκο και Φαμπίνιο.\nΗ Ατλέτικο Μαδρίτης έδειχνε να περνάει μια μικρή κρίση, καθώς ήταν χωρίς νίκη τα τρία προηγούμενα ματς. Για την περασμένη αγωνιστική της Λα Λίγκα όμως κέρδισε εντός έδρας την Μπέτις με 3-0. Είναι όπως και η Λίβερπουλ μόλις τρεις βαθμοί από την κορυφή της βαθμολογίας στο πρωτάθλημα, μόνο που δεν βρίσκεται στην δεύτερη θέση, αλλά στην τέταρτη. Η Ατλέτικο ταξίδεψε στην Αγγλία με αρκετές απουσίες, καθώς θα απουσιάσουν για διάφορους λόγους οι Σάβιτς, Γκριεζμάν, Λεμάρ, Γιορέντε και Κοντογκμπιά.\nNovibet.gr με Super Derby προσφορά και Free Bet\nH Novibet προσφέρει σε αυτό το ματς ένα Free Bet αξίας 10 ευρώ στα εγγεγραμμένα μέλη της. Το μόνο που πρέπει να κάνεις είναι να τοποθετήσεις ένα μονό στοίχημα αξίας 20 ευρώ πριν την έναρξη του αγώνα ή και live, σε απόδοση τουλάχιστον 1.70. Με αυτό το στοίχημα θα πιστωθεί στον λογαριασμό σου ένα Free Bet αξίας 10 ευρώ εντός 24 ωρών στον λογαριασμό σου. Ισχύουν όροι και προϋποθέσεις, όπως σε όλες τις νόμιμες στοιχηματικές εταιρείες στην Ελλάδα.


Μετανάστης, το θάρρος να τον αποκαλούμε αδελφό\nΈνα χρόνο μετά τη Σύνοδο για τη νεολαία, νέοι και νέες του κόσμου έρχονται αντιμέτωποι με το «Christus vivit», την Αποστολική Παραίνεση του Πάπα Φραγκίσκου. Η μετανάστευση έχει νεανικό πρόσωπο. Για όποιον εγκαταλείπει τη γη του η οποία δεν είναι πλέον κατοικήσιμη εξαιτίας της βίας ή των καταστροφών, ο Πάπας βλέπει ένα «παράδειγμα των καιρών μας». Ο Φραγκίσκος γράφει σκεπτόμενος τους πολλούς νέους και νέες που αναζητούν νέες ευκαιρίες αλλού. Η Brenda, που εγκαταστάθηκε στις Η.Π.Α., αναφέρει με την αποφασιστικότητα της ηλικίας της: η μετανάστευση είναι ωραία, μια ευκαιρία να συναντήσεις κάτι νέο.\nΠώς να μην θυμηθούμε τους τόσους πολλούς νέους που εμπλέκονται άμεσα στη μετανάστευση; Αυτοί «αντιπροσωπεύουν σε παγκόσμιο επίπεδο ένα διαρθρωτικό φαινόμενο και όχι μια μεταβατική έκτακτη ανάγκη. Οι μεταναστεύεις μπορούν να πραγματοποιηθούν στο εσωτερικό μιας χώρας ή μεταξύ διαφορετικών χωρών. Η ανησυχία της Εκκλησίας αφορά κυρίως εκείνους που φεύγουν από τον πόλεμο, τη βία, τις πολιτικές ή θρησκευτικές διώξεις, τις φυσικές καταστροφές που οφείλονται στην κλιματική αλλαγή και την ακραία φτώχεια: πολλοί από αυτούς είναι νέοι. Γενικά βρίσκονται σε αναζήτηση ευκαιριών για τον εαυτό τους ή την οικογένειά τους. Ονειρεύονται ένα καλύτερο μέλλον και επιθυμούν να δημιουργήσουν τις προϋποθέσεις για το πραγματοποιήσουν». . Οι μετανάστες «μας υπενθυμίζουν την πρωταρχική προϋπόθεση της πίστης, δηλαδή ότι είμαστε «ξένοι και προσκυνητές επάνω στη γη» (Εβ 11,13)».\nΆλλοι μετανάστες «προσελκύονται από τον δυτικό πολιτισμό, έχοντας μερικές φορές μη ρεαλιστικές προσδοκίες που τους εκθέτους σε σοβαρές απογοητεύσεις. Αδίστακτοι διακινητές, οι οποίοι συχνά συνδέονται με τα καρτέλ των ναρκωτικών και των όπλων, εκμεταλλεύονται την αδυναμία των μεταναστών οι οποίοι πολύ συχνά, κατά τη διάρκεια της πορείας τους, έρχονται αντιμέτωποι με τη βία, την εμπορία, την ψυχολογική και σωματική εκμετάλλευση καθώς και απερίγραπτα βάσανα. Αξίζει να σημειωθεί η ιδιαίτερη ευπάθεια των ασυνόδευτων ανήλικων μεταναστών και η κατάσταση εκείνων που αναγκάζονται να περάσουν πολλά χρόνια στα στρατόπεδα προσφύγων ή που παραμένουν μπλοκαρισμένοι για μεγάλο χρονικό διάστημα στις χώρες διέλευσης, χωρίς να είναι σε θέση να συνεχίσουν την εκπαίδευσή τους ούτε να εκδηλώσουν τα ταλέντα τους. Σε ορισμένες χώρες άφιξης, τα μεταναστευτικά φαινόμενα χτυπούν συναγερμό και φόβο, συχνά υποκινούμενο και εκμεταλλευόμενο για πολιτικούς σκοπούς. Με αυτόν τον τρόπο εξαπλώνεται μια ξενοφοβική νοοτροπία κλεισίματος και αναδίπλωσης στους εαυτούς μας για την οποία κάποιος θα πρέπει να δράσει αποφασιστικά». \n«Οι νέοι που μεταναστεύουν βιώνουν τον αποχωρισμό από το πλαίσιο καταγωγής τους και συχνά έναν πολιτιστικό και θρησκευτικό ξεριζωμό. Η διάσπαση αυτή αφορά επίσης, στις κοινότητες προέλευσης, που χάνουν τα πιο αξιόλογα και επιχειρηματικά στοιχεία και στις οικογένειες, ιδιαίτερα όταν μεταναστεύει ο ένας ή και οι δύο γονείς, αφήνοντας τα παιδιά τους στη χώρα καταγωγής. Η Εκκλησία διαδραματίζει έναν σημαντικό ρόλο αναφορικά με τους νέους αυτών των διασπασμένων οικογενειών. Αλλά οι ιστορίες των μεταναστών αποτελούν επίσης ιστορίες συνάντησης μεταξύ ανθρώπων και πολιτισμών: για τις κοινότητες και τις κοινωνίες στις οποίες φθάνουν αποτελούν μια ευκαιρία εμπλουτισμού και πλήρους ανθρώπινης ανάπτυξης όλων. Οι πρωτοβουλίες για την υποδοχή τους που αναφέρονται στην Εκκλησία διαδραματίζουν ένα σημαντικό ρόλο από αυτή την άποψη και μπορούν να αναζωογονήσουν τις κοινότητες που είναι σε θέση να τις πραγματοποιήσουν». \n«Χάρη στη διαφορετική προέλευση των Πατέρων, αναφορικά με το θέμα των μεταναστών η Σύνοδος είδε τη συνάντηση πολλών προοπτικών, ιδίως μεταξύ των χωρών προέλευσης και των χωρών άφιξης. Επιπλέον, είναι ανησυχητική η κραυγή των Εκκλησιών των οποίων τα μέλη αναγκάζονται να ξεφύγουν από τον πόλεμο και τις διώξεις και που βλέπουν σε αυτές τις αναγκαστικές μεταναστεύσεις μια απειλή για την ίδια τους την ύπαρξη. Το ίδιο το γεγονός στο οποίο περιλαμβάνονται όλες αυτές οι διαφορετικές προοπτικές, επιτρέπει στην Εκκλησία να ασκεί ένα προφητικό ρόλο σε σχέση με την κοινωνία, αναφορικά με το θέμα της μετανάστευσης» . Ζητώ ιδιαίτερα από τους νέους να μην πέσουν στα δίκτυα εκείνων που θέλουν να τους στρέψουν εναντίον άλλων νέων που φτάνουν στις χώρες τους, χαρακτηρίζοντάς τους ως επικίνδυνα υποκείμενα, σαν να μην έχουν την ίδια αναφαίρετη αξιοπρέπεια κάθε ανθρώπινου όντος.


“Ο Μεγαπένθης” – Μ Ν Η Μ Ε Σ\nPosted in Βιβλία, Βιβλία Κύπρου\nΕτούτο το έργο έχει την ευήθη φιλοδοξία να αφυπνίσει! Να κεντρίσει εγερτηρίως ένα μικρό λαό, ο οποίος αποχαυνώθηκε νεκρικά στης ύλης την πλανεύτρα ειδωλολατρία, στου ανθρωποφάγου θεού Μαμωνά την αδιάρρηκτη πέδη, στης καταπτύστως νεφελοβατούσας έπαρσης (βλ. «Ὓβρις» > «Ἄτις») την αυτοκαταστροφική λαγνεία. Ετούτη η επάρατη φάρα, δεν είν’ άλλη από τους σημερινούς Νεοκυπρίους οι οποίοι, καμιά σχέση δεν έχουν με τους εγγύς προγόνους τους: τη θεήλατη εκείνη γενιά του ʼ50, στην αφανή αναστροφή και βιοφιλοσοφία της οποίας «έπαλλε η γνήσια συνείδηση του όλου Ελληνισμού» (Γ .Σεφέρης).\n«Μέλος ἐκ μέρους» (Α΄Κορ. ιζ΄, 27), οι αείποτε ιδιότυποι ετούτοι Έλληνες ξεκίνησαν προοδευτικά να απομακρύνονται από τον εθνικό κορμό. Συνειδητά δε, δεν επεδίωξαν την ΕΝΩΣΗ- κάτι που κάμανε οι θεριακωμένα ανυπόταχτοι Κρήτες- σαθροθεμελιώνοντας αντ’ αυτής, ένα υβριδικό Κράτος: ετούτο, έμελλε –φυσιολογικά- να επιβιώσει ασθμαίνοντας, μοναχά για τρία χρόνια, μιας και ήταν το θνησιγενές έκτρωμα μιας «παρά φύσιν» και « παρά λόγον», έκνομης συνουσίας! Ο βασικός λόγος για τις εν γένει τραγελαφικά αυτοαναιρούμενες και παραλόγως φαιδρές πολιτικοκοινωνικές παλινωδίες των Κυπρίων ( από το δεύτερο μισό του 20ου αι. μέχρι σήμερα) είναι η διαχρονικά εγγενής τους φιλαργυρία! Το φοινικικό αίμα και πνεύμα του σιχαμερά προσκυνημένου εμπόρου υποσκέλισε κείνο του ολυμπίως χριστοφόρου απροσκύνητου Έλληνα.\nΟ τελευταίος άθλος των Κυπρίων ήταν ο ένοπλος αγώνας της Ε.Ο.Κ.Α. για την Ένωσή τους με τη μητέρα Ελλάδα. Η προδοτικώς αήθης παρασπονδία στον όρκο τους είναι το αμείλιχτο κείνο θεριό που θα τους αφανίσει από προσώπου γης: το αμόλυντό αίμα κείνων των ηρώων βρυχάται, αιτώντας δικαίωση! Σ’ αυτούς λοιπόν, και στον Αρχηγό τους, είναι ευγνωμόνως αφιερωμένη η παρούσα λογοτεχνική απόπειρα.\nΤο έργο ακολουθεί τη συνεκτική δομή ελληνικής αρχαίας τραγωδίας (επεισόδιά, στάσιμα, κομμοί κ.τ.λ.), προσπαθώντας να μείνει πιστό σε μια ποικιλοτρόπως εναλλασσόμενη μετρική γραφή (δεκαπεντασύλλαβος, δεκαεξασύλλαβος κ.ά.). Η αυτοεξελισσόμενή του δομή βασίζεται σ’ ένα φτιαχτό μύθο: η προσωποποιημένη Κερύνεια-η κατεχόμενη πόλη/ σύμβολο-συλλαμβάνεται ως ημιθέισσα Νύμφη στους παράκτιους όρμους της Πόλης του Πραξάνδρου: γεννιέται ως ένας παράνομος καρπός ενός παράφορου ερωτικού οίστρου, ενός θεόσταλτου ιμέρου, ο οποίος έμελλε να συνενώσει τα επίγεια με τα ουράνια! Εν συνεχεία, εγκαταλείπεται ανάλγως από τη βιολογική της μητέρα κι ανατρέφεται από τις αφροφίλητες Νηρηίδες.\nΜετά από χρόνια, την ξανασυναντούμε σε άθλια πλέον κατάσταση: δέσμια, δεινώς ακρωτηριασμένη κι αιμόφυρτη κείτεται στο μεσαιωνικό κάστρο της Πόλης. Η αξιοθρήνητή της αυτή κατάσταση ανακαλεί στη μνήμη μας την παρομοίως τραγική εγκαταβίωση του Φιλοκτήτη μες στο άβατο από θεούς κι ανθρώπους, σπήλαιό του. Η Κερύνεια κράζει απεγνωσμένα για βοήθεια. Την επισκέπτονται η μάνα της (Μνημοσύνη), συνοδευόμενη από την εγγονή της (Λήθη). Αφού αλληλοσυγχωρεθούν εξιλεωτικά, υπόσχονται ότι θα αναλάβουν μια κηρυκτική σταυροφορία στις ελεύθερες περιοχές του Νησιού, προκειμένου να εξασφαλίσουν την προαπαιτούμενη συνδρομή για την απελευθέρωσή της. Η Κερύνεια τούς αποκαλύπτει ότι φυλάσσει ιεροπρεπώς ένα Άγιο-Δισκοπότηρο, με το οποίο αναμένει τους επιγόνους εναγωνίως, προκειμένου να τους κοινωνήσει σωστικά.\nΠαρεμβάλλεται ανακλητικά μια σύντομη αναδρομή στην πολυτάραχη ιστορία της Κύπρου, από αρχαιοτάτων χρόνων μέχρι σήμερα: Όμηρος, «Κύπρια έπη» , Κλασσικοί Χρόνοι (Ζήνων ο Στωικός, ο Κιτιεύς) , Αρχαία Βασίλεια (Σόλοι, Κίτιον, Σαλαμίνα, Πάφος κ.ά.), Περσικοί Πόλεμοι(Κίμων), Μεγαλέξανδρος, Ρωμαιοκρατία, Βυζάντιο, Φραγκοκρατία-Ενετοκρατία, Τουρκοκρατία, Αγγλοκρατία. Απάντων δε τούτων το τέλος, η Τουρκική Εισβολή του ʼ74.\nΚατακλειστικά , καταφθάνει –ασθμαίνουσα και καταπικραμένη- η Μνημοσύνη, κομίζοντας την ειδησιακή ψυχρολουσία της πλήρους απαξιωτικής αδιαφορίας εκ μέρους των καλοπερασάκηδων Νεοκυπρίων! Ως θεόσταλτος εξ ουρανού εξάγγελος, εμφανίζεται η πανώρια Άπτερος Νίκη δίνοντας τοιουτοτρόπως, μια ευέλπιδα ευτονία στην όλη καταθλιπτική εξέλιξη. Σχεδόν ταυτόχρονα- ως «από Μηχανής Θεός»- παρουσιάζεται και ο θρυλικά μυριοτραγουδισμένος ακρίτας του Βυζαντίου, ο Διγενής.\nΗ εξόδιος αποχώρηση από το προσκήνιο όλων των συμπρωταγωνιστών γίνεται με τη χορική συνψαλμωδία του παιανικού «Χριστός Ανέστη»: μια ωχρή αχνοχαραμάδα ελπίδας αφήνεται να αιωρείται στον αέρα και στις ψυχές των αναγνωστών/θεατών. Μια σύντομη όμως ματιά στην τρέχουσα καθημερινή ειδησεογραφική επικαιρότητα έρχεται να τη διαψεύσει πικρώς. Η αφεύκτως επικείμενη συγκαταρίθμηση της Κύπρου στον ψυχοσπάραχτο κατάλογο των αλησμονήτως «χαμένων πατρίδων»,ρίχνει έντομα τη θανατερή της σκιά…\nTagged Βόρεια Κύπρος, Κύπρος\n← Παρουσίαση βιβλίων “Προσφύγων Μνήμες”\nΒιομηχανία αριστερών ηρώων →\nLast 30 Days Visits: 17,143


Tώρα οι Υπηρεσίες του Δημοσίου στην οθόνη του υπολογιστή σας... | NewsNowgr.com\nΚαι όμως ΝΑΙ!!! Η Εθνική Πύλη Δημόσιας Διοίκησης ermis αποτελεί την ενιαία Κυβερνητική Διαδικτυακή Πύλη της Δημόσιας Διοίκησης για την πληροφόρηση πολιτών και επιχειρήσεων και την ασφαλή διεκπεραίωση υπηρεσιών ηλεκτρονικής διακυβέρνησης. Ο ermis αποσκοπεί, μέσα από ένα σύνολο δράσεων, στο ...\nγενικότερο εκσυγχρονισμό της Δημόσιας Διοίκησης και στην παροχή υπηρεσιών προστιθέμενης αξίας προς τον πολίτη.\nΕπισκεφθείτε την διαδικτυακή πύλη:\nκαι θα ανακαλύψετε ότι τώρα όλες οι υπηρεσίες του Δημοσίου (περιλαμβανομένων των Ατομικών Λογαριασμών Ασφάλισης του ΙΚΑ, των Πιστοποιητικών Οικογενειακής Κατάστασης, κ.λπ.) είναι προσβάσιμα με ένα μόνο click! www.onair24.gr\nΜπορούμε και εντός συνόρων...\nΤο Ευρωπαϊκό Κοινοβούλιο καλεί σε ακρόαση την τρόικα